
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 183759 (1) 

Παράταση ισχύος της νομοθεσίας για την αναγκαστική εισδοχή ποι¬ 
μνίων στις Βοσκές κατά τη χειμερινή κτηνοτροφική περίοδο 1990 - 
1991. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

Γ Τις διατάξεις του άρθρου 13 του Α.Ν. 431/1968. 

2. Τις υποβληθείσες αναφορές των Δ/νσεων Γεωργίας Νομαρχιών 
του Κράτους για τη χειμερινή κτηνοτροφική περίοδο 1990-1991, απο¬ 
φασίζουμε: 

Παρατείνουμε την ισχύ της σχετικής Νομοθεσίας που διαμορφώθηκε 
με τα Ν. Δ/γματα 3889/58, 3958/59, 4098/60, 4424/64.Ν. 
4493/66 καθώς και την 198/1966 πράξη του Υπουργικού Συμβου¬ 
λίου για την αναγκαστική εισδοχή ποιμνίων στις βοσκές κατά τη χειμε¬ 
ρινή κτηνοτροφική περίοδο 1990-1991 για τις περιοχές των κατωτέρω 
Νομών της χώρας ήτοι: 

1. Αττικής (Βούλγαρη) 

2. Ανατολικής Αττικής (Αγ. Παρασκευή) 

3. Εύβοιας 
. 4. Άρτας 

5. Ηρακλείου 

6. Ημαθίας (εκτός από τις βοσκές Κοινότητας Τριποτάμου) 

7. Θεσπρωτίας (εκτός από το λειβάδι «ΣΑΚΟΧΛΟ - ΛΙΟΓΚΟΥΣ1» 
των Κοινοτήτων Γραικοχωρίου Λαδοχωρίου) 


8. Ιωαννίνων (εκτός από τι^βοσκές της Κοινότητας Μπαουσίων) 

9. Κορινθίας (για τα λιβάδια «Φρούσια» Νεμέας και «Σουσάνη - Αλ- 
μύρα» Αγίων Θεοδώρων. 

10. Κυκλάδων (και μόνο για το βοσκότοπο «Μακρονήσου» ιδιοκτη¬ 
σίας Κοινότητας Καρρησίας Κέας εκτάσεως 8.000 στρ. περίπου, εξαι¬ 
ρέσει του τμήματος της παραλίας μέχρι της κορυφογραμμής της Ν.Δ. 
πλευράς της νήσου). 

11. Λαρίσης (μόνο για το λιβάδι ΟΔΔΕΠ «Πετρωτό» Σπαρμού 
Ελασσόνος). 

12. Λέσβου 

13. Μαγνησίας (και μόνο για το λιβάδι «Μπαλαφούτσι» της Κοινότη¬ 
τας Αργαλαστής). 

14. Πέλλης (μόνο την περιοχή της Δ/νσης Γεωργίας Γιαννιτσών 

15. Πιερίας 

16. Ρεθύμνης 

17. Τρικάλων (στις βοσκές των λιβαδίων «Στενάχωρο - Ροξιώρι» πε¬ 
ριφέρειας Καστρακίου και Κάπραινας» Καλοχωρίου ιδιοκτησίας 
ΟΔΕΠ). 

18. Χαλκιδικής (και μόνο για τη βοσκή Μικραλώνων της Κοινότη¬ 
τας Τριγλίας). 

. Η σχετική αίτηση των ενδιαφερομένων θα πρέπει να υποβληθεί στον 
οικείο Νομάρχη σε 30 ημέρες από τη δημοσίευση της παρούσας απόφα¬ 
σης στην Εφημερίδα της Κυβερνήσεως. 

Επίσης η σχετική για την αναγκαστική εισδοχή απόφαση του οικείου 
Νομάρχη πρέπει να εκδοθεί ύστερα από έγγραφη βεβαίωση της Τοπι¬ 
κής Δασικής αρχής ότι η έκταση δεν είναι (αναδασωτέα και δεν.απαγο¬ 
ρεύεται η βοσκή σε προθεσμία 30 ημερών από τη λήξη της προθεσμίας 
υποβολής αιτήσεων από τους ενδιαφερομένους. 

Σημειώνεται τέλος ότι το μέτρο της (αναγκαστικής εισδοχής δεν έχει 
εφαρμογή σε εκτάσεις που κηρύχθηκαν (αναδασωτέες (άρθρο μόνο 5 Ν. 
4493/1965) σε εκτάσεις στις οποίες απαγορεύεται η βοσκή βάσει δια¬ 
τάξεων των περί δασών Νόμων και στην περίπτωση του άρθρου 18 παρ. 
8 του Ν. 1734/1987 περί βοσκοτόπων. 

Η απόφαση αυτή θα δημοσιευθεί στην Εφημερίδα της Κυβερνή¬ 
σεως. 

οι ΥΠΟΥΡΓΟΙ 

' ΕΣΩΤΕΡΙΚΟΝ ΓΕΩΡΓΙΑΣ 

ΣΩΤ. ΚΟΥΒΕΛΑΣ ΜΙΧ. ΠΑΠΑΚΩΝΣΤΑΝΤΙΝΟΥ 

Αριθ. Α2/1233 (2) 

Επιχορήγηση της Αποστολικής Διακονίας της Εκκλησίας της Ελλάδος. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 του Ν. 1155/1981 (ΦΕΚ 122/81 
τ.Α') «Περί αναγνωρίσεως της Πάτμου ως ϊεράς Νήσου και ρυμίσεως 
εκκλησιαστικών τινών θεμάτων». 

2. Το αριθμ. 2759/29.11.90 έγγραφο της Αποστολικής Διακονίας 















της Εκκλησίας της Ελλάδος. 

3. Την απόφαση του Πρωθυπουργού και Υπουργού Οικονομικών 
1035/103/336820/006/27.4.90 (ΦΕΚ 291/Β/27.4.90) περί 
αναθέσεως αρμοδιοτήτων στον Υφυπουργό Οικονομικών, αποφασί¬ 
ζουμε: 

Επιχορηγούμε την Αποστολική Διακονία της Εκκλησίας της Ελλά¬ 
δος, με το ποσό των τριών εκατομμυρίων πεντακοσίων χιλιάδων δραχ¬ 
μών (3.500.000), σε βάρος της πίστωσης του προϋπολογισμού των 
εξόδων του Υπουργείου Εθνικής Παιδείας και Θρησκευμάτων του ειδι¬ 
κού φορέα 19-910 «ΕΚΚΛΗΣΙΑ - ΔΙΟΙΚΗΣΗ» και ΚΑΕ 2469 του οι¬ 
κονομικού έτους 1990. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΟΝ ΘΡΗΣΚΕΥΜΑΤΩΝ 

ΠΑΝ. ΔΕΛΗΜΗΤΣΟΣ ΒΑΣ. ΚΟΝΤΟΓΙΑΝΝΟΠΟΥΛΟΣ 
-+- 

Αριθ. Φ.120.68/47/Β2/4909 (3) 

Τροποποίηση της αριθ. Β2/3766/4.11.87 υπουργικής απόφασης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 του Ν. 641/77 (ΦΕΚ 200 τ.Α'.). 

2. Τις διατάξεις του άρθρου 12 και 14 του Ν. 1351/83 (ΦΕΚ 56 
τ.Α’.). 

3. Το αριθμ. 349/10.5.78 Π. Δ/γμα (ΦΕΚ 74 τ.Α\). 

4. Την αριθμ. Β1/1105/25.10.83 (ΦΕΚ 628/2.11.83 Υπουρ¬ 
γική Απόφαση). 

5. Την απόφαση της Συγκλήτου του Παν/μίου Πειραιώς (συν. 
1.10.90). 

6. Την αριθ. 2871/30.4.90 απόφαση ανάθεσης αρμοδιοτήτων στην 
Υφυπουργό του ΥΠΕΠΘ (ΦΕΚ 296/90 τ.Β’.). 

7. Το αριθ. 903029/23.10.90 έγγραφο του Παν/μίου Πειραιώς, 
αποφασίζουμε: 

-· Τροποποιούμε την αριθμ. Β2/3766/4.11.87 (ΦΕΚ 592/ 
10.11.87 τ.Β'.) απόφασή μας «περί ορισμού μελών της κτιριακής επι¬ 
τροπής της πρώην Ανωτάτης Βιομηχανικής Σχολής Πειραιά και τώρα 
Πανεπιστημίου Πειραιώς» και ορίζουμε ως αναπληρωτή Προέδρου αυ¬ 
τής τον καθηγητή του Παν/μίου Πειραιώς Ι.Χ. Παναγιωτόπουλο, σε 
αντικατάσταση του Νικολάου Μπλέσιου καθηγητή της ίδιας Σχολής. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 14 Δεκεμβρίου 1990 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦-- 

Αριθ. 7016/5/9-α (4) 

Περί εσωτερικής λειτουργίας των Υπηρεσιών της Διεύθυνσης Άμεσης 
Δράσης Αττικής. 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

Έχοντας υπόψη τις διατάξεις: 

α. Του άρθρου 11 παράγραφος 2 του Ν. 1481/1984 «Οργανισμός 
Υπουργείου Δημόσιας Τάξης» (Α' - 152), όπως αντικαταστάθηκε με 
την παράγραφο 1 του άρθρου 1 του Ν. 1590/1986 (Α' - 49). 

β. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης (Α' - 151) και 

γ. Του άρθρου 12 παράγραφος 4 του Π.Δ. 95/1987 «Αναδιάρ¬ 
θρωση, σύσταση, οργάνωση και λειτουργία Υπηρεσιών της Γενικής 
Αστυνομικής Διεύθυνσης Αττικής και άλλες διατάξεις» (Α’ - 56), απο¬ 
φασίζουμε: 


ΤΜΗΜΑ Ά 

ΑΠΟΣΤΟΛΗ - ΔΙΑΡΘΡΩΣΗ 

Άρθρο 1. 

Αποστολή. 

Η Διεύθυνση Άμεσης Δράσης Αττικής έχει ως αποστολή: 

1. Την άμεση και συνεχή παροχή υπηρεσιών προς τους πολίτες, οι 
οποίες έχουν σχέση εμ την αποστολή της Ελληνικής Αστυνομίας. 

2. Την άμεση επέμβαση στα συμβάντα αστυνομικού ενδιαφέρο¬ 
ντος. 

3. Την πραγματοποίηση συνεχών περιπολιών για την παροχή συν¬ 
δρομής στην εξασφάλιση της Δημόσιας Τάξης. 

4. Την άσκηση εντός της δικαιοδοσίας της γενικών αστυνομικών κα¬ 
θηκόντων. 

Άρθρο 2. 

Υπαγωγή - Εδαφική αρμοδιότητα - Διοίκηση. 

1. Η Διεύθυνση Άμεσης Δράσης Αττικής (Δ.Α.Δ.Α.) υπάγεται στη 
Γενική Αστυνομική Διεύθυνση Αττικής (Γ.Α.Δ.Α.) και η τοπιική της αρ¬ 
μοδιότητα ταυτίζεται με την τοπική αρμοδιότητα αυτής, με την επιφύ¬ 
λαξη των διατάξεων του άρθρου 16 του Π.Δ. 95/1987. 

2. Η Δ.Α.Δ.Α. διοικεϊται από αξιωματικό της Ελληνικής Αστυνομίας 
που έχει τον τίτλο του διευθυντή και φέρει βαθμό Ταξιάρχου ή Αστυνο¬ 
μικού Διευθυντή. 

Άρθρο 3. 

Διάρθρωση. 

Η Δ.Α.Δ.Α. διαρθρώνεται ως εξής: 

1. Διευθυντής. 

2. Υποδιευθυντές. 

3. Υπασπιστής. 

4. Τμήμα Εσωτερικών Λειτουργιών, 
α) Γραφείο Προσωπικού. 

β) Γραφείο Αλληλογραφίας - Αρχείου, 
γ) Γραφείο Αντιγράφων - Παραβάσεων. 

δ) Γραφείο Ακροάσεων - Παραπόνων - Διοικητικών Εξετάσεων, 
ε) Γραφείο Μελετών - Στατιστικής. 

5. Τμήμα Διαχείρισης Υλικού - Χρηματικού, 
α) Γραφείο Διαχείρισης Υλικού. 

β) Γραφείο Διαχείρισης Χρηματικού. 

6. Τμήμα Κέντρου Επιχειρήσεων, 
α) Γραφείο Α Αλλαγής περιπολικών, 
β) Γραφείο Β Αλλαγής περιπολικών, 
γ) Γραφείο Γ Αλλαγής περιπολικών, 
δ) Γραφείο Δ Αλλαγής περιπολικών, 
ε) Γραφείο Δικυκλιστών (Σταθμών Ζ). 

• στ) Γραφείο Εφαρμογής Νομοθεσίας - Μέτρων. 

7. Τμήμα Τεχνικών Μέσων, 
α) Γραφείο Οχημάτων. 

β) Γραφείο Τηλεπικοινωνιακών Μέσων - Συστημάτων Συναγερμού - 
Κλειστού Κυκλώματος Τηλεοράσεων - Φορητών Ασυρμάτων και λοι¬ 
πών Τεχνικών Μέσων και Εγκαταστάσεων. 

8. Γραφείο Δημοσίων Σχέσεων και Δημοσιευμάτων. 

ΤΜΗΜΑ Β' 

ΑΡΜΟΔΙΟΤΗΤΕΣ ΟΡΓΑΝΩΝ 

Άρθρο 4. 

Διευθυντής. 

1. Ο διευθυντής της Δ.Α.Δ.Α. τελεί υπό τις άμεσες διαταγές του γενι¬ 
κού αστυνομικού διευθυντή Αττικής και είναι υπεύθυνος έναντι αυτού 
για την κανονική εκπλήρωση της αποστολής της Υπηρεσίας, ως και για 
κάθε άλλο θέμα που αφορά τη διοίκηση και τη λειτουργία αυτής. 

2. Ο ανωτέρω, εκτός από τα γενικά καθήκοντα που απορρέουν από 
το βαθμό και τον τίτλο του, όπως αυτά καθορίζονται από τις κείμενες 
διατάξεις, έχει και τα ακόλουθα ειδικότερα: 

α) Αναφέρει αμέσως στο γενικό αστυνομικό διευθυντή Αττικής κάθε 
σοβαρό συμβάν ή άλλο γεγονός που χρήζει άμεσης αντιμετώπισης. 

β) Αναλαμβάνει προσωπικώς τη διεύθυνση και το συντονισμό της 
υπηρεσιακής δράσης, για την αντιμετώπιση σοβαρών συμβάντων, όταν 
κρίνει αυτό αναγκαίο ή διαταχθεί σχετικά. 

γ) Κατανέμει το προσωπικό της Υπηρεσίας του στα Τμήματα και 
Γραφεία αυτής. 

δ) Φροντίζει για τον επαρκή εξοπλισμό της Υπηρεσίας σε οχήματα 
και αναγκαία τεχνικά και επιστημονικά μέσα και όργανα. 

ε) Συγκροτεί επιτροπές και ομάδες εργασίας για τη μελέτη ειδικών 
θεμάτων της Υπηρεσίας του. 

στ) Αναθέτει στους υπ’ αυτόν υποδιευθυντές ή τμηματάρχες ή προϊ¬ 
σταμένους Γραφείων, κατά την κρίση του, την άσκηση κάθε αρμοδιότη¬ 
τας. 

3. Το διευθυντή της Δ.Α.Δ.Α. απόντα ή κωλυόμενο αναπληρώνει ο 
αρχαιότερος υποδιευθυντής. 

Άρθρο 5. 

Υποδιευθυντές. 

1. Ως υποδιευθυντές της Δ.Α.Δ.Α. τοποθετούνται αξιωματικοί της 
Ελληνικής Αστυνομίας που φέρουν το βαθμό του Αστυνομικού Διευθυ¬ 
ντή ή Αστυνομικού Υποδιευθυντή. 

2. Οι υποδιευθυντές είναι άμεσοι βοηθοί του διευθυντή και εκτελούν 
τα καθήκοντά τους σύμφωνα με τις ισχύουσες διατάξεις και τις διαταγές 
και οδηγίες του διευθυντή. 

3. Οι ανωτέρω, εκτός από τα γενικά καθήκοντα που απορρέουν από 
το βαθμό και τον τίτλο τους, όπως αυτά καθορίζονται από τις κείμενες 
διατάξεις, έχουν και τα ακόλουθα ειδικότερα: 

α) Ασκούν εποπτεία και έλεγχο του προσωπικού που εκτελεί εσωτε¬ 
ρική υπηρεσία στα Τμήματα και Γ ραφεία της Διεύθυνσης και (αναφέρουν 
στο διευθυντή για την υπηρεσιακή απόδοση και επάρκεια αυτού. 

β) Ενεργούν τακτικές και έκτακτες επιθεωρήσεις των αστυνομικών 
που εκτελούν εξωτερική υπηρεσία στα περιπολικά ή τις μοτοσυκλέττες, 
για την κανονική εκτέλεση των καθηκόντων τους, την εμφάνιση και πα¬ 
ράστασή τους και γενικά την απόδοση και επάρκειά τους, δίδοντας σχε¬ 
τικές οδηγίες. Οι ανωτέρω επιθεωρήσεις γίνονται καθημερινά και καθ’ 
όλο το 24ωρο και σε ώρες που επιλέγονται απ’ αυτούς, δίδοντας ιδιαί¬ 
τερη βαρύτητα κατά τις νυκτερινές ώρες. Για την αποτελεσματικότερη 
εκτέλεση των ανωτέρω καθηκόντων τους, με διαταγή του διευθυντή της 
Δ.Α.Δ.Α. ορίζεται για την περιφέρεια κάθε μίας από τις Διευθύνσεις 
Αστυνομίας Αττικής (Αθηνών - Πειραιώς - Ανατολικής Αττικής και Δυ¬ 
τικής Αττικής) ανά ένας υποδιευθυντής ως υπεύθυνος για οτιδήποτε 
έχει σχέση με την εκτέλεση της υπηρεσίας από τα πληρώματα των περι¬ 
πολικών αυτοκινήτων και- τους δικυκλιστές της περιφέρειας αυτής. 

γ) Μελετούν και εισηγούνται την λήψη μέτρων για την ευρυθμότερη 
και αποδοτικότερη λειτουργία της Υπηρεσίας. 

δ) Εκτελούν και κάθε άλλη υπηρεσία, η οποία ανατίθεται σ’ αυτούς 
από το διευθυντή της Διεύθυνσης. 

4. Σε περίπτωση που κωλύονται ή απουσιάζουν οι υποδιευθυντές, κα¬ 
θήκοντα υποδιευθυντή ανατίθενται στον ανώτερο ή αρχαιότερο από τους 
λοιπούς αξιωματικούς της Διεύθυνσης, κατόπιν διαταγής του διευθυντή 
αυτής. 

Άρθρο 6. 

Υπασπιστής. 

1. Ως υπασπιστής του διευθυντή τοποθετείται κατώτερος αξιωματι¬ 
κός ή Ανθυπαστυνόμος, ο οποίος έχει τα ακόλουθα καθήκοντα: 

α) Παραλαμβάνει την προοριζόμενη για το διευθυντή υπηρεσιακή και 
προσωπική αλληλογραφία. 

β) Κανονίζει τις ενώπιον του διευθυντή παρουσιάσεις και επισκέψεις 
και τηρεί αυτόν ενήμερο για τις γενόμενες προσκλήσεις και τις οφειλόμε- 
νες επισκέψεις, παρουσιάσεις κ'.λπ. αυτού. 

γ) Εξασφαλίζει την επικοινωνία του διευθυντή με Αρχές και Υπηρε¬ 
σίες. 

δ) Εκτελεί κάθε άλλη υπηρεσία που του ανατίθεται με διαταγή του 
διευθυντή. 

2. Ο υπασπιστής υπάγεται διοικητικά στο Τμήμα Εσωτερικών Λει¬ 
τουργιών της Δ.Α.Δ.Α. 

Άρθρο 7. 

Τμηματάρχες. 

1. Ως τμηματάρχες των Τμημάτων της Δ.Α.Δ.Α. τοποθετούνται αξι¬ 
ωματικοί που φέρουν το βαθμό του Αστυνομικού Υποδιευθυντή ή Αστυ¬ 
νόμου Α' ή Αστυνόμου Β', οι οποίοι έχουν τα ακόλουθα καθήκοντα: 

α) Είναι άμεσοι βοηθοί του διευθυντή για τα θέματα της αρμοδιότη- 
τάς τους και ενεργούν σύμφωνα με τις γενικές κατευθύνσεις και τις ειδι¬ 
κές οδηγίες του. 

β) Ευθύνονται έναντι του διευθυντή για την κανονική εκπλήρωση της 
αποστολή του Τμήματός τους. 

γ) Εκτελούν τα καθήκοντα που απορρέουν από το βαθμό και τη θέση 


τους, όπως αυτά καθορίζονται από τις ισχύουσες διατάξεις ή διαταγές 
των προϊσταμένων τους. 

2. Σε περίπτωση κωλύματος ή απουσίας, οι τμηματάρχες (αναπλη¬ 
ρώνονται στα καθήκοντά τους από τον κατά βαθμό ανώτερο ή αρχαιό¬ 
τερο αξιωματικό του Τμήματός τους ή από άλλον αξιωματικό που ορί¬ 
ζεται με διαταγή του διευθυντή. 

Άρθρο 8. 

Προϊστάμενοι Γραφείων. 

1. Ως προϊστάμενοι Γραφείων της Δ.Α.Δ.Α. τοποθετούνται αξιωμα¬ 
τικοί, που φέρουν το βαθμό του Υπαστυνόμου Β' μέχρι και Αστυνόμου 
Α' ή Ανθυπαστυνόμοι. 

2. Οι προϊστάμενοι Γραφείων είναι άμεσοι βοηθοί των οικείων τμη- 
ματαρχών, για τα θέματα της αρμοδιότητάς τους και (ενεργούν σύμ¬ 
φωνα με τις γενικές κατευθύνσεις και τις ειδικές οδηγίες τους. Ειδικό¬ 
τερα οι ανωτέρω ευθύνονται έναντι του τμηματάρχη τους για την κανο¬ 
νική εκπλήρωση της αποστολής του Γραφείου τους και εκτελούν τα κα¬ 
θήκοντα που απορρέουν από το βαθμό και τη θέση τους, όπως αυτά κα¬ 
θορίζονται από τις ισχύουσες διατάξεις ή τις διαταγές των προϊσταμέ¬ 
νων τους. 

3. Σε περίπτωση κωλύματος ή απουσίας οι προϊστάμενοι Γραφείων 
αναπληρώνονται στα καθήκοντά τους από τον κατά βαθμό ανώτερο ή 
αρχαιότερο αξιωματικό του Γ ραφείου τους ή από άλλο βαθμοφόρο που 
ορίζεται με διαταγή του Τμηματάρχη. 

ΤΜΗΜΑ Γ- 

ΤΜΗΜΑΤΑ ΚΑΙ ΓΡΑΦΕΙΑ 
Άρθρο 9. 

Τμήμα Εσωτερικών Λειτουργιών. 

1. Το Τμήμα Εσωτερικών Λειτουργιών είναι αρμόδιο για το χειρισμό 
• των θεμάτων του προσωπικού της Διεύθυνσης, την τήρηση του αρχείου 

και τη διακίνηση της αλληλογραφίας αυτής, καθώς και για την κατάρ¬ 
τιση μελετών, στατιστικών πινάκων και σχεδίων, για την αποδοτικό¬ 
τερη λειτουργία της Υπηρεσίας. 

2. Ειδικότερα οι αρμοδιότητες των Γραφείων .του ανωτέρω Τμήμα¬ 
τος είναι οι ακόλουθες: 

α. Γραφείο Προσωπικού. 

Το Γραφείο Προσωπικού είναι αρμόδιο για: 

1) Το χειρισμό των θεμάτων του αστυνομικού και πολιτικού προσω¬ 
πικού της διεύθυνσης. 

2) Τη μέριμνα για τη χορήγηση των φύλλων αδειών και των φύλλων 
πορείας στο προσωπικό της Υπηρεσίας, σύμφωνα με τις ισχύουσες δια¬ 
τάξεις. 

3) Την τήρήση των απαραιτήτων για την κανονική λειτουργία του 
Γραφείου υπηρεσιακών βιβλίων. 

4) Την καταχώρηση εμπιστευτικών και άλλων διαταγών, που αφο¬ 
ρούν αποκλειστικά θέματα προσωπικού, στα προς τούτο τηρούμενα βι¬ 
βλία και την έγκαιρη κοινοποίησή τους στους αστυνομικούς της Διεύ¬ 
θυνσης. 

5) Την επίδοση δικογράφων στο προσωπικό και τη διαβίβαση αρμο¬ 
δίους των αποδεικτικών επίδοσης! 

6) Τον εφοδιασμό του αστυνομικού προσωπικού με ατομικά δελτία 
ασθενειών και την καταχώρηση στα αντίγραφα αυτών των ασθενειών, 
αναρρωτίκών αδειών κ.λ.π. 

7) Την εκτέλεση κάθε άλλης υπηρεσίας που ανατίθεται σ’ αυτό από 
τον οικείο Τμηματάρχη. 

Ο χειρισμός των θεμάτων που αφορούν τους αξιωματικούς της Διεύ¬ 
θυνσης, καθώς και η τήρηση των ατομικών τους βιβλιαρίων, ανατίθεται 
με διαταγή του Διευθυντή σε αρμόδιο αξιωματικό του Γραφείου. 

β. Γραφείο Αλλληλογραφίας - Αρχείου. 

Το Γραφείο Αλληλογραφίας - Αρχείου είναι αρμόδιο για: 

1) Την παραλαβή, χαρακτηρισμό, χρέωση, πρωτοκόλληση και δια¬ 
νομή προς ενέργεια της εισερχόμενης αλληλογραφίας, καθώς επίσης και 
τη δακτυλογράφηση, υπογραφή και ταχεία διεκπεραίωση αυτής, σύμ¬ 
φωνα με τις κείμενες διατάξεις και διαταγές των προϊσταμένων. 

2) Τη μέριμνα για τη λειτουργία σε 24ωρη βάση του Τ/Π Κέντρου 
για την παραλαβή και διεκπεραίωση των εισερχομένων και εξερχομέ- 
νων Τ/Π εγγράφων (σημάτων). 

3) Τη τήρηση των ατομικών βιβλιαρίων, ατομικών δελτίων ασθε¬ 
νειών και ατομικών φακέλλων του κατωτέρω προσωπικού, των φακέλ- 
λων διεκπεραίωσης αλληλογραφίας, των κάθε είδους υπηρεσιακών εγ¬ 
γράφων της Διεύθυνσης και την παρακολούθηση της διακίνησης αυτών. 

4) Την ευθύνη λειτουργίας Φ/Α μηχανημάτων. 

5) Την τήρηση των απαιραιτήτων για την κανονική λειτουργία του 
Γραφείου υπηρεσιακών βιβλίων. 

6) Τη μέριμνα για την αρχειοθέτηση των ημερησίων δελτίων οχημά¬ 
των και εκθέσεων παραβάσεων. 

7) Την εκτέλεση κάθε άλλης υπηρεσίας που ανατίθεται σ’ αυτό από 
τον οικείο Τμηματάρχη. 

γ. Γραφείο Αντιγράφων - Παραβάσεων. 

Το Γραφείο Αντιγράφων και Παραβάσεων είναι αρμόδιο για: 

1) Τη μέριμνα για τη χορήγηση αντιγράφων των ημερησίων δελτίων 
συμβάντων, βεβαιώσεων και πιστοποιητικών, σύμφωνα με τις ισχύου- 
σες διατάξεις. 

2) Τη μέριμνα για τον εφοδιασμό των αστυνομικών με τα απαραί¬ 
τητα επίσημα σημειωματάρια και μπλοκ παραβσεων, ως και την παρα¬ 
κολούθησή της κανονικής τήρησης και συμπλήρωσης αυτών. 

3) Τη μέριμνα για τη συγκέντρωση των αντιγράφων των εκθέσεων 
παραβάσεων και κάθε περαιτέρω ενέργεια που απορρέει από τις ισχύου- 
σες διατάξεις, καθώς και για την παράδοση των εκθέσεων αυτών και 
των επισήμων σημειωματάριων στο Γ ραφείο Αλληλογραφίας - Αρχείου. 

4) Τη φροντίδα για την επίδοση, την 1η κάθε μήνα, στον Τμημα¬ 
τάρχη του κέντρου Επιχειρήσεων, κατάστασης προσδιορισμού δικασί¬ 
μων. 

5) Την τήρηση των απαραίτητων για την κανονική λειτουργία του 
Γραφείου υπηρεσιακών βιβλίων. . 

6) Την κατχώρηση των παραβάσεων, για τις οποίες προβλέπεται 
ποινή από το Σύστημα Ελέγχου Συμπεριφοράς Οδηγών (ΣΕΣΟ), στις 
ειδικές μηχανογραφικές καταστάσεις και τη μέριμνα για την υποβολή 
τους αρμοδίως. 

7) Τη διεξαγωγή της αλληλογραφίας με τις αρμόδιες Υπηρεσίες για 
την επιβολή κάθε άλλης διοικητικής ποινής. 

8) Την υποδοχή και ακρόαση πολιτών που διατυπώνουν αντιρρήσεις 
σχετικές με την σύνταξη των χορηγουμένων αντιγράφων από τα ημερή¬ 
σια δελτία οχήματος, ως και με υποβολή πρότασης επιβολής διοικητι¬ 
κών ποινών. 

9) Την εκτέλεση κάθε άλλης υπηρεσίας που ανατίθεται σ’ αυτό από 
τον οικείο Τμηματάρχη. 

δ. Γραφείο Ακροάσεων - Παραπόνων - Διοικητικών Εξετάσεων. 

Το Γραφείο Ακροάσεων - Παραπόνων και Διοικητικών Εξετάσεων 
είναι αρμόδιο για: 

1) Την εξέταση των καταγγελλόμενων από Αρχές και ιδιώτες σε βά¬ 
ρος αστυνομικών της Διεύθυνσης και τις περαιτέρω ενέργειες. 

2) Την υποδοχή των πολιτών και τη φροντίδα για την ικανοποίηση 
των αιτημάτων τους, εφόσον αυτά είναι σύννομα. 

3) Την εκτίμηση των αντιρρήσεων των παραβατών, στους οποίους 
επιβλήθηκαν πρόστιμα από την Υπηρεσία και την απόφαση για την απο- 
δοχή ή απόρριψη των αντιρρήσεων. Ειδικές περιπτώσεις αντιρρήσεων 
είναι δυνατόν να παραπέμψει στο Διευθυντή ή τους Υποδιευθυντές. 

4) Τη φροντίδα για την διενέργεια ενόρκων και·προφορικών διοικητι¬ 
κών εξετάσεων που αφορούν το προσωπικό της Διεύθυνσης. 

5) Την εκτέλεση κάθε άλλης υπηρεσίας που ανατίθεται σ’ αυτό από 
τον οικείο Τμηματάρχη. 

ε. Γραφείο Μελετών - Στατιστικής - Σχεδίασης. 

Το Γ ραφείο Μελετών - Στατιστικής - Σχεδίασης είναι αρμόδιο για: 

1) Τη μελέτη και εισήγηση μέτρων για την καλύτερη και αποδοτικό¬ 
τερη διεξαγωγή της υπηρεσίας. 

2) Τη μελέτη προτάσεων Υπηρεσιών ή του προσωπικού ή ιδιωτών, 
που αφορούν τρόπους αποδοτικότερης χρησιμοποίησης του προσωπικού 
και των μέσων της Υπηρεσίας ή τη δυνατότητα εφαρμογής συγχρόνων 
μεθόδων και τεχνικών μέσων. 

3) Την παρακολούθηση του τρόπου συγκρότησης και λειτουργίας 
ομοίων Υπηρεσιών στην αλλοδαπή, των μέσων και μεθόδων ενέργειας 
αυτών και την υποβολή σχετικής εισήγησης. 

4) Την εκπόνηση βραχυπροθέσμων και μακροπροθέσμων σχεδίων, 
για την καλύτερη εκπλήρωση της αποστολής της. 

5) Τη μελέτη του τρόπου αύξησης της απόδοτικότητας της Υπηρε¬ 
σίας. 

6) Τη μελέτη και εισήγηση μέτρων που αφορούν τον τόπο και χρόνο 
εργασίας. 

7) Τον προγραμματισμό των αναγκών σε ανθρώπινο δυναμικό. 

8) Τη μελέτη μεθόδων αστυνομικής τακτικής και πρακτικής, ως και 
την εκπόνηση σχεδίων για τις επιχειρήσεις, περιπόλους, ενέδρες, ελέγ¬ 
χους, έρευνες κ.λ.π. 

9) Την παρακολούθηση της χρησιμοποιούμενης τακτικής, σε κάθε 
συγκεκριμένο συμβάν και την εξαγωγή και αξιοποίηση των συμπερα¬ 
σμάτων. 


10) Τη μελέτη και τον ορισμό των απαραιτήτων μέσων και εφοδίων 
για την καλύτερη εκτέλεση της υπηρεσίας, σε συνεργασία με τα αρμόδια 
Γραφεία. 

11) Τη σχεδίαση μέτρων και μεθόδων προστασίας του αστυνομικού 
προσωπικού κατά την εκτέλεση των καθηκόντων του. 

12) Τη συγκέντρωση, ταξινόμηση, μελέτη και στατιστική επεξεργα¬ 
σία στοιχείων που αφορούν τις δραστηριότητες της Υπηρεσίας, την εξα- 
γωγή χρησίμων συμπερασμάτων και τον καλύτερο προγραμματισμό 
της δράσης αυτής. 

13) Τη φροντίδα για την ενημέρωση και επιμόρφωση του προσωπι¬ 
κού της Διεύθυνσης, σε συνεργασία με άλλες αρμόδιες Υπηρεσίες. 

14) Την εκτέλεση κάθε άλλης υπηρεσίας που ανατίθεται σ’ αυτό από 
τον οικείο Τμηματάρχη. 

Άρθρο 10. 

Τμήμα Διαχείρισης Υλικού - Χρηματικού. 

1. Το Τμήμα Διαχείρισης Υλικού - Χρηματικού είναι αρμόδιο για τη 
μισθοδοσία του προσωπικού και τη διαχείριση της πάγιας προκαταβο¬ 
λής, τον εφοδιασμό με τα απαραίτητα μέσα, μηχανήματα και υλικά, με 
την επιφύλαξη του άρθρου 13 της παρούσας, τη μέριμνα για την καλή 
λειτουργία και συντήρησή τους, καθώς και για την προμήθεια και δια¬ 
νομή των εφοδίων και υλικών στο προσωπικό και στις επιμέρους Υπηρε¬ 
σίες της Διεύθυνσης. 

2. Ειδικότερα οι αρμοδιότητες των Γραφείων του ανωτέρω Τμήμα¬ 
τος είναι οι ακόλουθες: 

α. Γραφείο Διαχείρισης Υλικού. 

Το Γραφείο Διαχείρισης Υλικού είναι αρμόδιο για: 

1) Την τήρηση του Βιβλίου Υλικού της Διεύθυνσης. 

2) Τη χρέωση και αποχρέωση του υλικού της Διεύθυνσης. 

3) Τη φύλαξη και συντήρηση του υλικού. 

4) Τη μέριμνα για την προμήθεια των απαιραιτήτων για την Διεύ¬ 
θυνση δημοσίων ειδών, υλικών, εφοδίων, εντύπων, μέσων και μηχανη¬ 
μάτων, ως και τη σύνταξη του ετήσιου προγραμματισμού των αναγκών 
της Υπηρεσίας σε υλικό καί μέσα, σε συνεργασία με τα Τμήματα της 
Διεύθυνσης. 

5) Τη διανομή των μέσων, υλικών, εφοδίων και εντύπων στο προσω¬ 
πικό της Διεύθυνσης, σύμφωνα με τις ισχύουσες διατάξεις και διαταγές. 

6) Την εκτέλεση κάθε άλλης υπηρεσίας που ανατίθεται σ’ αυτό από 
τον οικείο Τμηματάρχη. 

β. Γραφείο Διαχείρισης Χρηματικού. 

Το Γραφείο Διαχείρισης Χρηματικού είναι αρμόδιο για: 

Τη μισθοδοσία του αστυνομικού προσωπικού της Διεύθυνσης. 

2) Τη διαχείριση της πάγιας προκαταβολής και την τήρηση του σχε¬ 
τικού βιβλίου. 

3) Τη μέριμνα για την έκδοση αποφάσεων που αφορούν την έγκριση 
δαπανών, σύμφωνα με τις ισχύουσες διατάξεις. 

4) Τη σύνταξη και υποβολή αρμοδίως κάθε είδους δαπάνης ή υπο¬ 
μνήματος που αφορά την υπηρεσία. 

5) Την προεξόφληση των υπομνημάτων και δαπανών και την από¬ 
δοση των χρημάτων στην πάγια προκαταβολή, 

6) Την εκτέλεση κάθε άλλης υπηρεσίας που αντίθεται σ’ αυτό από τον 
οικείο Τμηματάρχη. 

• 

Άρθρο 11. 

Τμήμα Κέντρου Επιχειρήσεων. 

1. Το Τμήμα Κέντρου Επιχειρήσεων είναι αρμόδιο για να κατευθύνει 
και συντονίζει τη δράση. 

α. Των περιπολικών αυτοκινήτων και δικύκλων, για την εκπλήρωση 
της αποστολής της Υπηρεσίας, όπως αυτή καθορίζεται στο άρθρο 1 της 
παρούσας. 

β. 'ολων των πεζών και εποχούμενων αστυνομικών δυνάμεων που 
λαμβάνουν μέτρα τάξης σε διάφορες εκδηλώσεις αστυνομικού ενδιαφέ¬ 
ροντος ή επεμβαίνουν για την αντιμετώπιση σοβαρών συμβάντων ή άλ¬ 
λων εκρύθμων καταστάσεων, πάντοτε υπό τον έλεγχο και την κατεύ¬ 
θυνση του έχοντος την ευθύνη λήψης των μέτρων. 

2. Επίσης, το Τμήμα αυτό είναι αρμόδιο για την ταχεία ενημέρωση 
των ιεραρχικά προϊσταμένων και των άλλων αρμοδίων Υπηρεσιών, για 
όλα τα έκτακτα επείγοντα και σοβαρά γεγονότα ή περιστατικά, σύμ¬ 
φωνα με τα σχέδια ενεργειών που ισχύουν γι αυτά και τις ειδικότερες 
διαταγές και οδηγίες που δίδονται. 

3. Ειδικότερα οι αρμοδιότητες των Γραφείων του ανωτέρω Τμήμα¬ 
τος είναι οι ακόλουθες: 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) _ _9831 


α. Γραφεία Αλλαγών Περιπολικών. 

1) Τα Γραφεία Αλλαγών Περιπολικών ασκούν την επιχειρησιακή αρ¬ 
μοδιότητα του Τμήματός τους, κατά το χρόνο εκτέλεσης υπηρεσίας της 
αντίστοιχης .αλλαγής, σε συνεργασία με το Γραφείο Δικυκλιστών. 

2) Για την εξυπηρέτηση των λειτουργικών αναγκών των ανωτέρω 
Γραφείων διατίθεται ανάλογο αστυνομικό προσωπικό, από αυτό που 
ανήκει στην οικεία αλλαγή, το οποίο εκτελεί υπηρεσία κατά τις ώρες 
που λειτουργούν και τα λοιπά Γραφεία της Δ.Α.Δ.Α. Ειδικότερα το προ¬ 
σωπικό αυτό: 

α) Μεριμνά για τη διάταξη τηγς υπηρεσίας του προσωπικού της Αλ¬ 
λαγής, την κοινοποίηση αυτής και την τήρηση των υπηρεσιακών βι¬ 
βλίων. 

β) Ελέγχει καθημερινά τα ημερήσια δελτία οχημάτων της Αλλαγής 
του, παρακολουθεί την υπηρεσιακή απόδοση των πληρωμάτων και πα- 
ραδίδει τα ανωτέρω δελτία στο αρμόδιο Γραφείο. 

γ) Φροντίζει για τον έγκαιρο εφοδιασμό των πληρωμάτων με τα ανα¬ 
γκαία υπηρεσιακά έντυπα. 

δ) Μεριμνά για τον προγραμματισμό των αδειών και των ημερησίων 
αναπαύσεων του προσωπικού της Αλλαγής, ως και για τη σύνταξη των 
καταστάσεων απασχολήσεως του προσωπικού πέραν του δθημέρου. 

ε) Διεκπεραιώνει την (αλληλογραφία που αφορά τα θέματα της Αλλα¬ 
γής και κοινοποιεί στο Προσωπικό αυτής τις σχετικές διαταγές. 

στ) Ιΐαραλαμβάνει και φυλάττει τον οπλισμό των απερχομένων σε 
άδεια κατωτέρων αστυνομικών της Αλλαγής του, θεωρώντας και επιδί¬ 
δοντας τα σχετικά φύλλα. Επίσης φυλάττει τον στατικό οπλισμό με τον 
οποίο έχει χρεωθεί η Αλλαγή του. 

ζ) Εκτελεί κάθε άλλη.υπηρεσία που του ανατίθεται με διαταγή του οι¬ 
κείου Τμηματάρχη. 

3) Κάθε ένα από τα Γραφεία Αλλαγών Περιπολικών συγκροτείται 
από τα ακόλουθα όργανα: 

α) Τον προϊστάμενο του Γραφείου, ο οποίος είναι και προϊστάμενος 
της Αλλαγής και έχει τα ακόλουθα καθήκοντα: 

(α-α) Παρέχει στους αξιωματικούς επιθεωρήσεώς της αλλαγής του 
τις απαραίτητες οδηγίες και κατευθύνσεις, για την καλύτερη διεξαγωγή 
της υπηρεσίας. 

(β-β) Παρευρίσκεται, όποτε κρίνει τούτο αναγκαίο, στη σύνταξη της 
αλλαγής, επισκεπτόμενος προς τούτο εναλλάξ τα καθορισμένα σημεία 
σύνταξης αυτής. 

(γ-γ) Καθοδηγεί και ελέγχει το προσωπικό της αλλαγής του, που 
εκτελεί υπηρεσία στην αίθουσα επιχειρήσεων. 

(δ-δ) Παρακολουθεί τον τρόπο ενεργεία των πληρωμάτων των περι¬ 
πολικών και των δικύκλων, καθοδηγεί αυτά στην εκτέλεση των καθη¬ 
κόντων τους και συντονίζει την επέμβαση περισσοτέρων περιπολικών ή 
δικύκλων, όταν κρίνεται ανγκαίο. 

(ε-ε) Παρακολουθεί και ελέγχει τα περιπολικά αυτοκίνητα της αλλα¬ 
γής του, για την καθαριότητα, καλή εμφάνιση και ασφαλή λειτουργία 
αυτών, σε συνεργασία με το αρμόδιο Γραφείο Οχημάτων. 

(στ-στ) Ευθύνεται για την άψογη εμφάνιση των πληρωμάτων των πε¬ 
ριπολικών και για την κανονική διεξαγωγή της εξωτερικής υπηρεσίας. 

(ζ-ζ) Ενημερώνει τον Τμηματάρχη του για τα συμβάντα εκείνα που 
κατά την κρίση του πρέπει αυτός να λάβει γνώση, καθώς και για την 
υπηρεσιακή επάρκεια του προσωπικού της οιλλαγής του και εισηγείται 
τη λήψη των αναγκαίων μέτρων. 

(η-η) Ελέγχει την καλή λειτουργία των τηλεπικοινωνιακών, τηλεο¬ 
πτικών και λοιπών τεχνικών μέσων και εγκαταστάσεων, ενημερώνο¬ 
ντας σχετικά, σε περίπτωση βλάβης, το Τμήμα Τεχνικών Μέσων και 
τις αρμόδιες Υπηρεσίες. 

(θ-θ) Μεριμνά για την υλοποίηση των διαταγών και το συντονισμό 
των μέτρων τάξης. 

(ι-ι) Μεριμνά για την υλοποίηση των διαταγών που αφορούν την 
εφαρμογή της Νομοθεσίας, σε συνεργασία με τις άλλες συναρμόδιες 
Υπηρεσίες, όπου αυτή απαιτείται. 

(ια-ια) Ενεργεί τις κεκανονισμένες μορφωτικές συγκεντρώσεις των 
αστυνομικών της αλλαγής του και επιθεωρεί τον ατομικό οπλισμό αυ¬ 
τών: 

(ιβ-ιβ) Εκτελεί και κάθε άλλη , υπηρεσία που του ανατίθεται με δια¬ 
ταγή του οικείου Τμηματάρχη. 

β) Τον Αξιωματικό Υπηρεσίας Αλλαγής. 

Καθήκοντα αξιωματικού υπηρεσίας εκτελεί ο κατά βαθμόν ανώτερος 
ή αρχαιότερος από τους αξιωματικούς εκφωνητές, ο οποίος βοηθείται 
προς τούτο από Αρχιφύλακα. Τα καθήκοντα του αξιωματικού υπηρε¬ 
σίας είναι τα ακόλουθα: 

(α-α) Αναφέρει στον προϊστάμενο της Αλλαγής κάθε θέμα που έχει 


σχέση με την εκτέλεση υπηρεσίας του προσωπικού της αλλαγής του και 
εισηγείται τη λήψη των επιβαλλομένων μέτρων. 

(β-β) Κοινοποιεί τις διαταγές και οδηγίες της Υπηρεσίας προς τα 
πληρώματα των περιπολικών αυτοκινήτων. 

(γ-γ) Ευθύνεται για την κανονική διεξαγωγή της υπηρεσίας από το 
προσωπικό της αλλαγής, που εκτελεί υπηρεσία σην αίθουσα επιχειρή¬ 
σεων. 

(δ-δ) Συντάσσει και υπογράφει περιληπτικό δελτίο συμβάντων, το 
οποίο υποβάλλεται αρμοδίως, σύμφωνα με τις υφιστάμενες εκάστοτε 
διαταγές. 

(ε-ε) Υποβάλλει αρμοδίως κάθε μέρα, το δελτίο δύναμης ης Υπηρε¬ 
σίας, σύμφωνα με τα κεκανανισμένα. 

(στ-στ) Απαγορεύει την είσοδο κάθε αναρμοδίου ατόμου σην αίθουσα 
επιχειρήσεων. 

(ζ-ζ) Ευθύνεται για η διακίνηση των φορητών ασυρμάτων. 

(η-η) Είναι άμεσος βοηθός του Προϊσταμένου ης Αλλαγής. 

(θ-θ) Ελέγχει ην κανονική τήρηση του βιβλίου υπηρεσίας. 

(ι-ι) Εκτελεί και κάθε άλλη υπηρεσία που του ανατίθεται με διαταγή 
του οικείου Τμηματάρχη. 

γ) Τους Εκφωνητές ης Αλλαγής. 

Καθήκοντα εκφωνητών εκτελούν Υπαστυνόμοι Α’ ή Υπαστυνόμοι Β' 
ή Ανθυπαστυνόμοι, με τον αναγκαίο βαθμό βοηθών οι οποίοι φέρουν το 
βαθμό του Αρχιφύλακα. Τα καθήκοντα του εκφωνητή οιλλαγής είναι τα 
ακόλουθα: 

(α-α) Ενημερώνεται πλήρως από τον.προκάτοχό του για τα τρέχοντα 
θέματα, προ ης ανάληψης των καθηκόντων του και λαμβάνει γνώση 
των διαταγών που είναι καταχωρημένες στα υπηρεσιοικά βιβλία. 

(β-β) .Οφείλει να γνωρίζει ην τοπική δικαιοδοσία ης ΓΑΔΑ, ην 
εδαφική περιοχή μέσα σην οποία πρέπει να κινείται κάθε περιπολικό 
όχημα, η σύνθεση τού πληρώματος του, το χρόνο απασχόλησής του 
και ιδιαίτερα τους απόρρητους πίνακες διοικριτικών κλήσεων και κωδί-; 
κων επικοινωνίας. 

(γ-γ) Κατευθύνει δια του ασυρμάτου και παροικολουθεί γενικά ην κί¬ 
νηση των ασυρματοφόρων οχημάτων και πεζών αστυνομικών, που είναι 
εφοδιασμένοι με φορητούς ασυρμάτους. 

(δ-δ) Συντονίζει τις ενέργειες των εποχουμένων και πεζών αστυνομι¬ 
κών που εκτελούν υπηρεσία και βεβαιώνεται για ην εκτέλεση των κα¬ 
θηκόντων τους. 

(ε-ε) Μεριμνά για η λειτουργία του πολυκαναλικού μαγνητοφώνου 
και σε έκτακτα και σοβαρά συμβάντα, θέτει σε λειτουργία το ειδικό για 
το σκοπό αυτό μαγνητόφωνο, σε συνεργασία με το Τμήμα Τεχνικών 
Μέσων. - , 

(στ-στ) Μεριμνά για την ταχύταη διαβίβαση των αναγγελλόμενων 
μέσω του Τηλεφωνικού Κέντρου συμβάντων στα κατά τόπους αρμόδια 
περιπολικά οχήματα και παρακολουθεί ην έγκαιρη άφιξη αυτών και 
ενέργεια των νομίμων. 

(ζ-ζ) Ευθύνεται για ην παραλαβή και κανονική χρήση των τεχνικών 
μέσων και οργάνων του Κέντρου Επιχειρήσεων, αναφέροντας κάθε 
βλάβη ή απώλεια στον Προϊστάμενο ης Αλλαγής του. 

(η-η) Αναφέρει πάραυτα τα σοβαρά συμβάντα στους αρμοδίους υπη¬ 
ρεσιακούς παράγοντες, σύμφωνα με τις ισχύουσες σχετικές διαταγές. 

(θ-θ) Παραμένει μέσα στο Κέντρο Επιχειρήσεων καθ’ όλη η διάρκεια 
που εκτελεί καθήκοντα εκφωνητή. Επιτρέπεται η ολιγόλεπη απομά¬ 
κρυνσή του, μόνο κατόπιν έγκρισης του Προϊσταμένου του. 

(ι-ι) Εφαρμόζει τους κατωτέρω κανόνες, όσον αφορά στις λεπτομέ¬ 
ρειες του τρόπου διαβίβασης των σημάτων, ης διαβάθμισης αυτών και 
ης συμπλήρωσης των καρτών και υπηρεσιακών βιβλίων. 

Μόλις παραλάβει ην κάρτα, που συμπληρώθηκε από τον ηλεφω- 
νητή του Τ/Κ μετά ην αναγγελία συμβάντος, διαβιβάζει το περιεχό¬ 
μενό ης στο διαθέσιμο και πλησιέστερα ευρισκόμενο περιπολικό όχημα, 
προτάσσοντας το διακριτικό κλήσης αυτού και αφού βεβαιωθεί, ότι το 
πλήρωμα βρίσκεται σε ακρόαση. Συγχρόνως δίνει τις απαραίητες κα¬ 
τευθύνσεις και οδηγίες για διευθέηση του συμβάντος και σημειώνει ην 
ώρα διαβίβασης και το διακριτικό κλήσης του οχήματος στις οικείες θέ¬ 
σεις ης ανωτέρω κάρτας. Ση συνέχεια, λαμβάνει αναφορά περί του 
αποτελέσματος, το οποίο σημειώνει ση «κάρτα» και μονογράφει αυτή. 
Επί πλέον στις περιπτώσεις σοβαρών συμβάντων ενεργεί περιληπτική 
εγγραφή σην οικεία θέση της «Κάρτας» και ενημερώνει τους Προϊστα¬ 
μένους του..- 

Αν ο εκφωνητής του Κέντρου δεν κρίνει σκόπιμη ην αποστολή περι¬ 
πολικού οχήματος, για συμβάν που αναγγέλθηκε σημειώνει τους λό¬ 
γους, που δεν απέστειλε περιπολικό, ση σχετική «Κάρτα». Μεριμνά για 
ην κατά χρονολογική σειρά και με αύξοντα αριθμό καταχώρησης από 

' το βοηθό του των καρτών συμβάντων στο προς τούτο τηρούμενο βιβλίο, 
(ια-ια) Με διαταγή του Προϊσταμένου Αλλαγής δύναται να αντικαθί¬ 
στανται οι εκφωνητές στα καθήκοντα τους, για εύλογο χρονικό διά¬ 
στημα προς ανάπαυση. 

(ιβ-ιβ) Επίσης ο εκφωνητής για την καλύτερη εκπλήρωση των καθη¬ 
κόντων του ακολουθεί τις κατωτέρω βασικές οδηγίες: 

I. Διαβιβάζει τα σήματα με ακρίβεια, σαφήνεια και περιληπτικότητα, 
σε τόνο ήρεμο και ευκρινή. 

II. Δεν επηρεάζεται από τα διάφορα συμβάντα, τα οποία αντιμετωπί- 
' ζει κατά την διάρκεια της υπηρεσίας του, αλλά διαβιβάζει τα σήματα 
| ψύχραιμα και σταθερά. 

; III. Υπαγορεύει σε βραδύ ρυθμό ραδιοσήματα για τα οποία είναι ανα- 
I γκαίο ο λήπτης να κρατά σημειώσεις. 

IV Διακόπτει όλους τους σταθμούς, προκειμένου να διαβιβάσει επεί- 
| γουσες διαταγές ή οδηγίες βεβαιούμενος στη συνέχεια ότι λήφθηκαν και 

κατανοήθηκάν απ’ όλους. 

V Χρησιμοποιεί πάντα τον απόρρητο κώδικα επικοινωνίας ή τηλέ¬ 
φωνο, προκειμένου να διαβιβάσει διαταγές ή οδηγίες εμπιστευτικού χα¬ 
ρακτήρα. 

VI Χρησιμοποιεί πάντοτε τον πληθυντικό αριθμό και γενικά εκφράζε¬ 
ται ευγενικά. 

VII Δεν απευθύνει από το μικρόφωνο συστάσεις ή παρατηρήσεις προς 
τα πληρώματα, αρκούμενος στη διαβίβαση, αυστηρά υπηρεσιακών ρα- 
διοσημάτων, των οποίων το περιεχόμενο πρέπει να δείχνει εκφωνητή 
επαγγελματικά καταρτισμένο, οξείας αντίληψης και ευπροσήγορο. 

δ) Αξιωματικοί Επιθεώρησης Αλλαγών. 

I Καθήκοντα αξιωματικών επιθεώρησης αλλαγών εκτελούν Υπαστυ- 
νόμοι Α' ή Υπαστυνόμοι Β', Τα καθήκοντα αυτών είναι τα ακόλουθα: 

(α-α) Προσέρχονται στο Κέντρο Επιχειρήσεων, σε εύλογο χρόνο προ 
της ανάληψης υπηρεσίας και λαμβάνουν εντολές και οδηγίες, από τον 
! οικείο Προϊστάμενο αλλαγής, για την καλύτερη διεξαγωγή της υπηρε¬ 
σίας. 

(β-β) Λαμβάνουν γνώση των διαταγών που είναι καταχωρημένες 
στα υπηρεσιακά βιβλία και έγγραφα, οι οποίες αφορούν το προσωπικό 
της αλλαγής τους. 

(γ-γ) Μεταβαίνουν εγκαίρως στους προκαθορισμένους χώρους, όπου 
I παραλαμβάνουν υπηρεσία τα πληρώματα της αλλαγής τους, σύμφωνα 
1 με τα καθοριζόμενα στην παράγραφο Ια του άρθρου 12 της παρούσας, 
η ευθύνη για την επιθεώρηση των οποίων τους έχει ανατεθεί με διαταγή 
του οικείου Προϊσταμένου Αλλαγής. 

(δ-δ) Ελέγχουν την έγκαιρη προσέλευση των πληρωμάτων της αλλα¬ 
γής τους και επιθεωρούν αυτά για το κανονικό της εμφάνισης και παρά¬ 
στασης. Επίσης επιθεωρούν τα οχήματα και διαπιστώνουν αν αυτά είναι 
! καθαρά και αν λειτουργούν καλώς. 

(ε-ε) Ελέγχουν αν τα πληρώματα κατέχουν τα απαραίτητα δημόσια 
I είδη, καταστάσεις καταζητουμένων ατόμων και αναζητουμένων οχη- 
] μάτων, τα λοιπά έντυπα που προβλέπονται από τις εκάστοτε ισχύουσες 
| διατάξεις, καθώς και αν υπάρχουν μέσα στα περιπολικά οχήματα τα 
| παρελκόμενα και λοιπά είδη, που με διαταγή της Υπηρεσίας πρέπει να 
είναι εφοδιασμένα. 

(στ-στ) Διατάσσουν την ανάληψη υπηρεσίας από τα πληρώματα, 
αφού πρώτα κοινοποιήσουν σ’ αυτά τις διαταγές των προϊσταμένων και 
δώσουν τις απαραίτητες οδηγίες για την καλύτερη διεξαγωγή της υπη¬ 
ρεσίας. 

(ζ-ζ) Παρακολουθεί τις ενέργειες των επιλαμβανόμενων σε συμβάντα 
I πληρωμάτων περιπολικών αυτοκινήτων και δικύκλων και επιλαμβάνε¬ 
ται προσωπικά των σοβαρών συμβάντων που λαμβάνουν χώρα στον το- 
ί μέα του, καθοδηγώντας, ελέγχοντας, συμβουλεύοντας και ενθαρρύνο- 
ντας τους υπό τις διαταγές του αστυνομικούς. 

(η-η) Παρακολουθεί αν τα πληρώματα των περιπολικών αυτοκινή¬ 
των και των δικύκλων μεταβαίνουν χωρίς καθυστερήσεις στα σημεία 
' των συμβάντων, καθώς επίσης και αν αυτά ενεργούν σύννομα, αντικει¬ 
μενικά και πρόθυμα, καθ’ όλη τη διάρκεια της υπηρεσίας τους. 

(θ-θ) Ελέγχουν τον τρόπο σύνταξης του ημερησίου δελτίου συμβά- 
1 ντων οχήματος, μονογράφουν και σημειώνουν την ημερομηνία και ώρες 
επιθεώρησης και δίνουν τις ανάλογες κατευθύνσεις. 

(ι-ι) Υποβάλλουν αναφορά για τις διαπιστώσεις που κάνουν κατά τις 
επιθεωρήσεις τους και για όσα τους αναφέρθηκαν από τα πληρώματα. 

(ια-ια) Αποτελούν σύνδεσμο των οικείων αστυνομικών Υπηρεσιών, 
με τον Προϊστάμενο της αλλαγής και τον οικείο Υποδιευθυντή της 
Δ.Α.Δ.Α. που έχει ορισθεί υπεύθυνος για την περιφέρεια που ασκούν τα 
καθήκοντά τους. 

(ιβ-ιβ) Δέχονται τις αναφορές που τυχόν υποβάλλονται σ’ αυτούς, 


παραλαμβάνουν τα δελτία και λοιπά υπηρεσιακά έγγραφα των πληρω¬ 
μάτων, ελέγχοντας, μονογράφοντας και προωθώντας αυτά στο οικείο 
Γ ραφείο. 

(ιγ-ιγ) Εκτελούν και κάθε άλλη υπηρεσία που τους ανατίθεται με δια¬ 
ταγή του οικείου Προϊσταμένου Αλλαγής. 

β. Γραφείο Δικυκλιστών (Σταθμών Ζ). 

1) Το Γραφείο Δικυκλιστών ασκεί την επιχειρησιακή αρμοδιότητα 
του Τμήματός του, σε συνεργασία με τα Γραφεία Αλλαγών Περιπολι¬ 
κών. 

2) Για την εξυπηρέτηση των λειτουργικών αναγκών του διατίθεται 
ανάλογο αστυνομικό προσωπικό, το οποίο είναι αρμόδιο για τα θέματα 
του προσωπικού όλων των αλλαγών των 5/Ζ . Ως προς τα ειδικότερα 
καθήκοντα του προσωπικού αυτού εφαρμόζονται ανάλογα τα αναφερό- 
μενα για τα Γραφεία Αλλαγών Περιπολικών. 

3) Ο Προϊστάμενος του Γραφείου Δικυκλιστών έχει τα καθήκοντα 
που έχει και ο Προϊστάμενος του Γ ραφείου Αλλαγής περιπολικών, προ- 
σαρμοζόμενα στην ιδιαιτερότητα λειτουργίας του Γραφείου του. 

4) Στο Γ ραφείο Δικυκλιστών τοποθετούνται με διαταγή του διευθυ¬ 
ντή της Δ.Α.Δ.Α., αξιωματικοί, Ανθυπαστυνόμοι και κατώτεροι, οι 
οποίοι κατανέμονται σε τέσσερις αλλαγές για εκτέλεση υπηρεσίας. 

5) Επικεφαλής κάθε αλλαγής τίθενται Υπαστυνόμοι ή Ανθυπαστυνό- 
μοι ή Αρχιφύλακες Παραγωγικής Σχολής, οι οποίοι έχουν τα καθήκο¬ 
ντα που αναφέρονται για τους αξιωματικούς Υπηρεσίας και Επιθεώ¬ 
ρηση Αλλαγών των περιπολικών, προσαρμοζόμενα στις ιδιαιτερότητες 
λειτουργίας των αλλαγών του Γραφείου τους. 

γ. Γραφείο Εφαρμογής Νομοθεσίας -Μέτρων. 

Οι αρμοδιότητες του Γ ραφείου Εφαρμογής Νομοθεσίας - Μέτρων εί¬ 
ναι οι ακόλουθες: 

1) Η παροχή οδηγιών στα πληρώματα των περιπολικών αυτοκινή¬ 
των και τους δικυκλιστές, για την ορθή εφαρμογή της νομοθεσίας που 
αναφέρεται στο αντικείμενο της αρμοδιότητάς τους, σε συνεργασία με 
οικεία Γραφεία του Τμήματος. 

2) Ο χειρισμός θεμάτων Πολιτικής Κινητοποίησης (ΠΣΕΑ). 

3) Η συλλογή, μελέτη, ταξινόμηση, επεξεργασία και κωδικοποίηση 
της κείμενης νομοθεσίας, σε συνεργασία με τις αρμόδιες Υπηρεσίες. 

4) Η επεξεργασία και μέριμνα για υλοποίηση των πάσης φύσεως δια¬ 
ταγών των προϊσταμένων Υπηρεσιών και η τήρηση του σχετικού φακέλ- 
λου διαταγών μονίμου ενδιαφέροντος και απορρήτων διαταγών, σε συ¬ 
νεργασία με τα λοιπά Γραφεία του Τμήματος. 

5) Η προετοιμασία και εισήγηση σχεδίων για την εντατικότερη και 
αποτελεσματικότερη εφαρμογή της νομοθεσίας. 

6) Η κατάρτιση σχεδίων για την υλοποίηση των διαταγών που αφο¬ 
ρούν τη λήψη μέτρων αντιμετώπισης συναθροίσεων, συγκεντρώσεων, 
καταστάσεων διατάραξης της τάξης και λοιπών εκδηλώσεων. 

7) Η μέριμνα για την ταξινόμηση των κωδικών αριθμών των φορη¬ 
τών ασυρμάτων και τη διακίνησή τους μέσω των λοιπών Γ ραφείων του 
Τμήματος. 

8) Κάθε άλλη υπηρεσία που του ανατίθεται με διαταγή του οικείου 
Τμηματάρχη. 

Άρθρο 12. 

Λοιπά όργανα Γραφείων Αλλαγών περιπολικών. 

1. Πληρώματα περιπολικών αυτοκινήτων. 

Το πλήρωμα του περιπολικού αυτοκινήτου αποτελεί αυτοτελή μο¬ 
νάδα ενεργείας. Κάθε περιπολικό αυτοκίνητο κινείται μέσα στην καθορι¬ 
σμένη γιαυτό περιφέρεια Αστυνομικού Τμήματος ή Τμημάτων, εκτός αν 
ήθελε διαταχθεί διαφορετικά από το Κέντρο Επιχειρήσεων. Το πλή¬ 
ρωμα κάθε περιπολικού αυτοκινήτου αποτελείται από ένα (1) Αρχιφύ- 
λακα ως επικεφαλής αυτού, ένα (1) συνοδό Αρχιφύλακα μη Παραγωγι¬ 
κής Σχολής ή Αστυφύλακα και ένα (1) οδηγό Αρχιφύλακα μη Παραγω¬ 
γικής Σχολής ή Αστυφύλακα. Ελλείψει Αρχιφύλακα επικεφαλής, αρχη¬ 
γός πληρώματος είναι ο συνοδός. Ο αριθμός των μελών του πληρώμα¬ 
τος είναι δυνατόν να αυξομειώνεται ανάλογα με τις ανάγκες της Υπηρε¬ 
σίας. Τα καθήκοντα του πληρώματος περιπολικού αυτοκινήτου ορίζο¬ 
νται ως ακολούθως: 

α. Αναλαμβάνει υπηρεσία, δεκαπέντε (15) λεπτά της ώρας ενωρί- 
τερα από την καθορισμένη ώρα αλλαγής, στα ακόλουθα σημεία: 

(1) Αυτοί που εκτελούν υπηρεσία στην εδαφική αρμοδιότητα της 
Διεύθυνσης Ανατολικής Αττικής, στο χώρο της έδρας των Τ/Θ Γουδί, 
κτιριακές εγκαταστάσεις Δ.Α.Δ.Α. 

(2) Αυτοί που εκτελούν υπηρεσία στην εδαφική αρμοδιότητα της 
Διεύθυνσης Δυτικής Αττικής, στο Αστυνομικό Κατάστημα του Αστυνο¬ 
μικού Τμήματος Περιστεριού. 

(3) Αυτοί που εκτελούν υπηρεσία στην εδαφική αρμοδιότητα της 
Διεύθυνσης Αστυνομίας Πειραιώς, στο χώρο του παλαιού Μηχανοκινή¬ 
του, όπου στεγάζεται σήμερα το Γ' Αστυνομικό Τμήμα Πειραιώς. 

(4) Αυτοί που εκτελοϋν υπηρεσία στην εδαφική αρμοδιότητα της 
Διεύθυνσης Αστυνομίας Αθηνών, στο Αστυνομικό Μέγαρο Αθηνών. 

β. Κινείται με το περιπολικό, που έχει χρεωθεί από το Τμήμα Τεχνι¬ 
κών Μέσων και σε περίπτωση βλάβης με άλλο περιπολικό, που ορίζεται 
με διαταγή του Προϊσταμένου της Αλλαγής. 

γ. Επιλαμβάνεται κάθε συμβάντος αστυνομικού ενδιαφέροντος, είτε 
κατόπιν εντολής του Κέντρου, είτε με δική του πρωτοβουλία και ενεργεί 
ότι από τους κείμενους νόμους επιβάλλεται, αναφέροντας αμέσως στον 
εκφωνητή του Κέντρου για ενημέρωση και σύνταξη της προβλεπόμενης 
«Κάρτας» συμβάντος. 

δ. Ασκεί γενική αστυνόμευση στον τομέα αρμοδιότητάς του και συ¬ 
ντάσσει εκθέσεις παραβάσεων, σύμφωνα με τις ισχύουσες διατάξεις. 

ε. Συντάσσει το ημερήσιο δελτίο οχήματος και τα λοιπά χορηγούμενα 
σ’ αυτό έντυπα, σύμφωνα με τις διαταγές της Υπηρεσίας. 

στ. Βεβαιώνει παντός είδους παραβάσεις, ποινικές ή διοικητικές, που 
προβλέπονται από την ισχύουσα Νομοθεσία. 

ζ. Διατίθεται ως προπομπός επισήμων προσώπων σε εξαιρετικές πε¬ 
ριπτώσεις, συνεπικουρώντας το έργο της Τροχαίας, εφόσον διαταχθεί 
σχετικά. 

η. Παρέχει συνδρομή σε πρόσωπα που χρήζουν βοήθειας, 
θ. Παραδίδει υπηρεσία, μετά το πέρας του ωραρίου του, στα σημεία 
από τα οποία αναλαμβάνει, υποβάλλοντας στον Αξιωματικό Επιθεώρη¬ 
σης το ημερήσιο δελτίο οχήματος και τα λοιπά υπηρεσιακά έγγραφα. 

ι. Εκτελεί κάθε άλλη υπηρεσία που του ανατίθεται με διαταγή του 
Προϊσταμένου Αλλαγής. 

2. Επικεφαλής πληρώματος ή συνοδός περιπολικού αυτοκινήτου,. 
Ο επικεφαλής πληρώματος ή συνοδός περιπολικού αυτοκινήτου έχει 
τα ακόλουθα καθήκοντα: 

α) Είναι υπεύθυνος έναντι του Κέντρου για την επιτυχή άσκηση των 
αστυνομικών του καθηκόντων και για την κανονική εκτέλεση των διαβι- 
βαζομένων διαταγών, οδηγιών και κατευθύνσεων, καθώς και για την 
ακριβή σύνταξη και τήρηση του ημερησίου δελτίου συμβάντων του οχή¬ 
ματος και των λοιπών εγγράφων. 

β) Αμέσως μετά την ανάληψη υπηρεσίας, σημειώνει στο ανωτέρω 
δελτίο την ένδειξη του χιλιομετρητή του αυτοκινήτου, τα στοιχεία του 
ίδιου και των λοιπών μελών του πληρώματος, τον αριθμό του περιπολι¬ 
κού οχήματος, το χρόνο και την ημερομηνία εκτέλεσης της υπηρεσίας 
τους και αναφέρει στο Κέντρο τον αριθμό κλήσης του και την κανονική 
ανάληψη υπηρεσίας. 

γ. Καθορίζει το δρομολόγιο του οχήματος κατά την μετάβασή του 
στους τόπους συμβάντων, αλλά και κατά την διάρκεια της περιπολίας, 
λαμβάνοντας υπόψη την γνώμη του οδηγού. 

δ. Δεν εξέρχεται από τα όρια της περιφέρειας αρμοδιότητάς του εκτός 
άν: 

(1) Διαταχθεί από το Κέντρο. 

(2) Καταδιώκει όχημα ή πρόσωπο. 

(3) Μεταφέρει ασθενή. 

(4) Ενισχύει άλλο περιπολικό αυτοκίνητο ή Σταθμό (Ζ). 

(5) Επιβάλλεται τούτο από τους κανόνες κυκλοφορίας. 

(6) Λάβει άδεια από τον Αξιωματικό Κέντρου. 

Στις ανωτέρω περιπτώσεις πρέπει να αναφέρει κάθε κίνησή του στο 
Κέντρο. 

ε. Χειρίζεται το ραδιοτηλέφωνο του οχήματος, 
στ. Ελέγχει αν το όχημα είναι καθαρό και αν βρίσκονται μέσα σ αυτό 
τα προβλεπόμενα δημόσια είδη και ότι άλλο πρέπει να τηρείται, σύμ¬ 
φωνα με τις διαταγές του διευθυντή της Δ.Α.Δ.Α. 

. Αν κατά την ενέργεια της επιθεώρησης διαπιστωθεί κάποια βλάβη ή 
φθορά ή έλλειψη ενός εκ των ανωτέρω ειδών ή κάποια επικινδυνότητα, 
αναφέρει αμέσως στο Κέντρο, ενεργεί σχετική εγγραφή στο ημερήσιο 
δελτίο συμβάντων του οχήματος και υποβάλλει ειδική αναφορά. 

ζ. Καταρτίζει δρομολόγιο για εκτέλεση περιπολίας, κατά τρόπο που 
να διέρχεται από τους περισσότερους κατά το δυνατόν δρόμους της περι- 
φέρειάς του και κυρίως απ’ αυτούς που παρουσιάζουν ιδιαίτερο αστυνο¬ 
μικό ενδιαφέρον. Η περιπολία πρέπει νά ενεργείται με μικρή σχετικά τα¬ 
χύτητα, ώστε το πλήρωμα να δύναται να ελέγχει ουσιαστικά τον τομέα 
ευθύνης του. 

η. Σε περίπτωση σύγκρουσης ή άλλου ατυχήματος του περιπολικού 
αυτοκινήτου αναφέρει αμέσως στο Κέντρο, καταχωρίζοντας σχετική εγ¬ 
γραφή στο ημερήσιο δελτίο οχήματος και σύντάσσοντας ειδική αναφορά, 
θ. Μετά το πέρας της υπηρεσίας του μεριμνά για την παράδοση του 


ημερήσιου δελτίου οχήματος και των λοιπών υπηρεσιακών εγγράφων 
στον Αξιωματικό επιθεώρησης της Αλλαγής. 

3. Οδηγός περιπολικού αυτοκινήτου. 

Ο οδηγός του περιπολικού αυτοκινήτου έχει τα ακόλουθα καθήκο¬ 
ντα: 

α. Επιθεωρεί το περιπολικό αυτοκίνητο εξωτερικά και εσωτερικά για 
να διαπιστώσει την κατάστασή του, βεβαιούμενος ότι δεν φέρει ίχνη 
πρόσφατης σύγκρουσης ή άλλες φθορές και ακολούθως ελέγχει τα ελα¬ 
στικά αυτού, το σύστημα διεύθυνσης και τροχοπέδησης, το λάδι, το νερό 
και τα λοιπά απαραίτητα στοιχεία για την κανονική λειτουργία του οχή¬ 
ματος. 

β. Είναι υπεύθυνος για την καλή λειτουργία του περιπολικού αυτοκι¬ 
νήτου, καθόλη την διάρκεια της υπηρεσίας του, υποχρεούμενος στην 
άμεση εκτέλεση κάθε διαταγής του Κέντρου που αφορά το περιπολικό 
αυτοκίνητο, δηλαδή συντήρηση, επισκευή, τήρηση βιβλίου οχήματος 
κ.λπ. 

γ. Λαμβάνει τα προσήκοντα μέτρα, για την αποτροπή κλοπής ή φθο¬ 
ράς του οχήματος, των ανταλλακτικών αυτού, του ραδιοτηλεφώνου, 
των παρελκομένων ειδών καθώς και κάθε είδους με το οποίο είναι εφο¬ 
διασμένο κατόπιν διαταγής του διευθυντή της Υπηρεσίας. Προς τούτο, 
όταν κατέρχεται του οχήματος για οποιοδήποτε λόγο, οφείλει να δια¬ 
σφαλίζει αυτό αφού αναφέρει στο Κέντρο. 

δ. Είναι υποχρεωμένος να οδηγεί με ασφάλεια το όχημα, όπου ήθελε 
διαταχθεί από τον επικεφαλής του πληρώματος, συμμορφούμενος προς 
τις ισχύουσες περί κυκλοφορίας διατάξεις, εκτός από τις περιπτώσεις 
επιτακτικής ανάγκης, που προβλέπονται από τον παρόντα Κανονισμό 
και τις σχετικές διατάξεις του Κ.Ο.Κ. 

ε. Υποχρεούται στην άμεση παροχή συνδρομής στα λοιπά μέλη του 
πληρώματος, όταν απαιτείται. 

στ. Σε περίπτωση σύγκρουσης του περιπολικού αυτοκινήτου ή 
οποιουδήποτε άλλου ατυχήματος, αναφέρει αμέσως στο κέντρο, αρχικά 
προφορικά και στη συνέχεια με ειδική έγγραφη αναφορά. 

ζ. Τηρεί επακριβώς το Βιβλίο Συντήρησης και Επισκευών του οχή¬ 
ματος, καθώς και το δελτίο καυσίμων. 

η. Μετά το πέρας της υπηρεσίας του σταθμεύει το υπηρεσιακό αυτο¬ 
κίνητο στους προκαθορισμένους από το Τμήμα Τεχνικών Μέσων χώ¬ 
ρους. 

4. Δικυκλιστές. 

α. Ο αστυνομικός δικυκλιστής αποτελεί αυτοτελή μονάδα ενέργειας. 

β. Κάθε δίκυκλο κινείται μέσα στην καθορισμένη γι’ αυτό περιφέρεια 
Αστυνομικού Τμήματος ή Τμημάτων, εκτός αν ήθελε διαταχθεί διαφο¬ 
ρετικά από το Κέντρο Επιχειρήσεων. 

γ. Οι δικυκλιστές αναλαμβάνουν υπηρεσία, δεκαπέντε (15) λεπτά 
της ώρας ενωρίτερα από την καθορισμένη ώρα αλλαγής, στο Αστυνο¬ 
μικό Μέγαρο Αθηνών. Στον ίδιο χώρο παραδίδουν υπηρεσία μετά το πέ¬ 
ρας αυτής. 

δ. Ως προς τα λοιπά ειδικά καθήκοντά τους εφαρμόζονται ανάλογα 
τα αναφερόμενα στις παραγράφους 1, 2 και 3 του παρόντος άρθρου. 

5. Τηλεφωνητές. 

α. Οι τηλεφωνητές είναι κατώτεροι αστυνομικοί, αποτελούν προσω¬ 
πικό της οικείας Αλλαγής Περιπολικών και πλαισιώνουν το Τηλεφω¬ 
νικό Κέντρο «100», μέσω του οποίου απευθύνονται προς τη Δ.Α.Δ.Α. οι 
Υπηρεσίες και οι πολίτες. Τούτων προΐσταται Αρχιφύλακας Παραγωγι¬ 
κής Σχολής. 

β. Τα ειδικότερα καθήκοντα των τηλεφωνητών είναι τα ακόλουθα: 

1) Εκτελούν καθήκοντα τηλεφωνητή και παράλληλα χειρίζονται τους 
τερματικούς σταθμούς, στους οποίους είναι καταχωρημένα τα καταζη¬ 
τούμενα πρόσωπα και όλα τα οχήματα. 

2) Απαντούν στις κλήσεις που δέχεται το Τηλεφωνικό Κέντρο «100» 
και αναγγέλουν πρόθυμα τον τίλτο της Υπηρεσίας, προτάσοντας την 
λέξη «παρακαλώ». Στη συνέχεια ακούουν με προσοχή και ιδιαίτερο εν¬ 
διαφέρον, τα όσα τους γνωστοποιούνται και παρακαλούν τον καλέσαντα 
να δηλώσει, σύντομα, τα απαραίτητα στοιχεία για την συμπλήρωση της 
τηρούμενης «Κάρτας» συμβάντος. 

3) Ομιλούν ήρεμα, καθαρά, σταθερά και γενικά κατά τρόπο που μαρ¬ 
τυρεί έμφυτη ευγένεια, προθυμία, σοβαρότητα, ψυχραιμία, οποιοδήποτε 
και αν είναι το περιεχόμενο της τηλεφωνικής συνομιλίας. 

4) Αν ο καλέσας αρνηθεί να δηλώσει τα στοιχεία της ταυτότητάς τους 
και τον αριθμό τηλεφώνου του, οι τηλεφωνητές σημειώνουν τούτο στην 
«Κάρτα». 

5) Μετά τη συμπλήρωση της «Κάρτας» στην οποία αναγράφουν τα 
στοιχεία τους, παραδίδουν αυτή πάραυτα στον εκφωνητή για τα περαι¬ 
τέρω. 



6) Σε πολύ σοβαρά και επείγοντα συμβάντα, οι τηλεφωνητές του Κέ¬ 
ντρου «100», συνδέουν τη γραμμή κλήσης απ’ ευθείας με τον εκφω¬ 
νητή, για την άμεση αναγγελία του συμβάντος στο πλησιέστερα ευρι¬ 
σκόμενο περιπολικό όχημα. 

Αν για οποιοδήποτε λόγο αδυνατούν να πράξουν τούτο, αναφέρουν 
αμέσως προφορικά της διεύθυνση του συμβάντος στον εκφωνητή, για 
την αποστολή περιπολικού και ακολούθως συμπληρώνουν τα στοιχεία 
στη σχετική «Κάρτα». 

7) Στις περιπτώσεις διαδοχικών κλήσεων για το αυτό συμβάν συ¬ 
ντάσσουν για κάθε κλήση χωριστή κάρτα. Στις περιπτώσεις αυτές ενη¬ 
μερώνουν τον εκφωνητή για τη λήψη περισσοτέρων της μιας κλήσεων 
για το αυτό συμβάν, από το αυτό ή διάφορα άλλα άτομα. · 

8) Παρέχουν πληροφορίες στους απευθυνόμενους τηλεφωνικά στην 
Υπηρεσία, εφόσον δεν παραβλάπτεται το απόρρητο ή η παροχή των ζη¬ 
τουμένων πληροφοριών δεν απαγορεύεται από τις κείμενες διατάξεις. 

6. Χειριστές τηλεοπτικού κέντρου. 

α. Χειριστές του τηλεοπτικού κέντρου, είναι κατώτεροι αστυνομικοί, 
αποτελούν προσωπικό της οικείας Αλλαγής Περιπολικών και είναι ει¬ 
δικά εκπαιδευμένοι να χειρίζονται τούτο, το οποίο λειτουργεί στην αί¬ 
θουσα επιχειρήσεων και έχει ως σκοπό την παρακολούθηση, με τηλεο¬ 
πτικά μέσα, της κυκλοφορίας παζών και οχημάτων, καθώς και την επί¬ 
βλεψη των σημείων εκείνων που παρουσιάζουν αστυνομικό ενδιαφέρον, 
για την ταχεία και ακριβή ενημέρωση των αρμοδίων και λήψη των εν- 
δεδειγμένων μέτρων τάξης και ασφάλειας. Το Τηλεοπτικό κέντρο απει¬ 
κονίζει τα συμβάντα που παρουσιάζουν ιδιαίτερο ατυνομικό ενδιαφέρον 
και μαγνητοσκοπεί τα αναγκαία από αυτά για δικονομικούς και εκπαι¬ 
δευτικούς σκοπούς. 

β. Οι χειριστές του τηλεοπτικού κέντρου τελούν υπό τις διαταγές του 
εκάστοτε Αξιωματικού Υπηρεσίας, ελέγχονται από τον Προϊστάμενο 
της οικείας Αλλαγής και αναφέρουν για οποιοδήποτε θέμα αστυνομικού 
ενδιαφέροντος στον Αξιωματικό Υπηρεσίας και τον Προϊστάμενο της οι¬ 
κείας Αλλαγής. 

Επίσης τηρούν Βιβλίο Βλαβών και αναφέρουν μέσω του Αξιωματι¬ 
κού Υπηρεσίας για κάθε λειτουργική βλάβη, στο Τμήμα Τεχνικών Μέ¬ 
σων. 

γ. Τα καθήκοντα και οι υποχρεώσεις των χειριστών - εκφωνητών, 
ταυτίζονται με αυτά που προβλέπονται από την παράγραφο 3 του άρ¬ 
θρου 11 της παρούσας για τους εκφωνητές του κέντρου, ιδιαίτερα για 
τα θέματα που αφορούν την τροχαία κίνηση, τις κινήσεις Υψηλών - Επι¬ 
σήμων Προσώπων και τις δημόσιες συναθροίσεις και συγκεντρώσεις. 

Άρθρο 13 

Πίνακες συστημάτων συναγερμού - Καθήκοντα χειριστών. 

1. Οι πίνακες συστημάτων συναγερμού είναι εγκατεστημένοι στην αί¬ 
θουσα επιχειρήσεων. Μέ τα συστήματα αυτά είναι συνδεδεμένοι Δημό¬ 
σιοι οργανισμοί. Νομικά Πρόσωπα Δημοσίου και Ιδιωτικού Δικαίου, 
καθώς επίσης και ιδιωτικές επιχειρήσεις κ.λ.π., με σκοπό την άμεση ει¬ 
δοποίηση και δράση της Υπηρεσίας, όταν τα συστήματα αυτά ενεργο¬ 
ποιούνται από οποιοδήποτε λόγο. 

2. Τα συστήματα συναγερμού τοποθετούνται με αίτηση κάθε ενδια¬ 
φερομένου, ο ποιος βαρύνεται και με την σχετική δαπάνη εγκατάστα¬ 
σης. Η γνωμάτευση και η έγκριση εγκατάστασης γίνεται σύμφωνα με 
τις εκάστοτε ισχύουσες διατάξεις και διαταγές. 

3. Υπεύθυνοι για την συντήρηση, αποκατάσταση βλάβης ή αντικατά¬ 
σταση του συστήματος, τυγχάνουν οι εγκαταστάτες και οι ιδιοκήτες κα¬ 
ταστημάτων, επιχειρήσεων, δημοσίων οργανισμών κ.λ.π. που έχουν 
συνδεθεί με την Υπηρεσία. Κάθε σχετική εργασία (επισκευή, αποκατά¬ 
σταση βλάβης κ.λ.π.), ενεργείται μετά από έγκριση του διευθυντή της 
Δ.Α.Δ.Α., υπό την επίβλεψη αρμόδιου τεχνικού της Υπηρεσίας. 

4. Για την παρακολούθηση και την λήψη των σημάτων ορίζεται ανά¬ 
λογος αριθμός κατωτέρων αστυνομικών, οι οποίοι ακολουθούν το ωρά¬ 
ριο των λοιπών συναδέλφων της Αλλαγής τους και επιβάλλονται από 
τον οικείο Αξιωματικό Υπηρεσίας. Τα καθηκόντά τους είναι τα εξής: 

α. Είναι υποχρεωμένοι για την ταχύτατη γνωστοποίηση και συμπλή¬ 
ρωση της «Κάρτας» και διαβίβασή τους στον εκφωνητή για εκτέλεση. 

β. Τηρούν τα προβλεπόμενα από τις ισχύουσες διατάξεις και διατα¬ 
γές βιβλία και συνεργάζονται με τους υπεύθυνους χειρισμού των συστη¬ 
μάτων συναγερμού όλων των φορέων που έχουν συνδεθεί με το σύ¬ 
στημα. 

γ. Δεν απομακρύνονται από την θέση τους χωρίς να αντικαταστα- 
θούν. 

δ. Ενημερώνουν για κάθε σχετικό θέμα το αρμόδιο Τμήμα Τεχνικών 
Μέσων. 


ε. Σε περίπτωση βλάβης ή δοκιμής, κάνουν μνεία στο προς τούτο τη¬ 
ρούμενο βιβλίο και αναφέρουν σχετικά στον Αξιωματικό Υπηρεσίας. 

στ. Παραπέμπουν τους προσερχόμενους για την αποκατάσταση της 
βλάβης τεχνίτες στον Αξιωματικό Υπηρεσίας για τις περαιτέρω ενέρ¬ 
γειας. 

Άρθρο 14 

Σήματα Προτεραιότητας 

1. Ο εκφωνητής κατά την διαβίβαση του περιεχομένου της «Κάρ¬ 
τας», καθορίζει και το σήμα προτεραιότητας, με το οποίο πρέπει να κινη¬ 
θεί προς τον σκοπό του συμβάντος, ανάλογα με τη σοβαρότητα αυτου, 
το περιπολικό όχημα. 

2. Τα σήματα προτεραιότητας είναι τα ακόλουθα: 

α. Σήμα Προτεραιότητας «Α»., 

Το σήμα «Α» δίνεται στα συνήθη συμβάντα, οπότε το περιπολικό 
όχημα πρέπει να κινείται προς τον τόπο του συμβάντος χωρίς την χρήση 
των συσκευών ηχητικής και φωτεινής προειδοποίησης. Αν το Κέντρο 
δεν καθορίσει το σήμα προτεραιότητας, τούτο σημαίνει ότι το περιπολικό 
θα κινηθεί με σήμα «Α». 

β. Σήμα Προτεραιότητας «Β». 

Το σήμα «Β» δίνεται στα σοβαρά συμβάντα, με σκοπό την γρήγορη 
μετάβαση του περιπολικού οχήματος. Το περιπολικό όχημα, κινούμενο 
με σήμα «Β», κάνει χρήση των συσκευών ηχητικής και φωτεινής προει¬ 
δοποίησης εκτός της σειρήνας, χωρίς όμως να παραβιάζει τους φωτει¬ 
νούς σηματοδότες και τις σημάνσεις των οδών. 

γ. Σήμα Προτεραιότητας «Γ». 

Το σήμα «Γ» δίνεται σε κατεπείγουσες περιπτώσεις, επί πολύ σοβα¬ 
ρών συμβάντων (κίνδυνος κατά της ζωής, μεγάλη πυρκαϊά, ληστεία 
κ.λ.π.), με σκοπό την ταχύτατη μετάβαση του περιπολικού οχήματος, 
με την απαραίτητη προϋπόθεση ότι δεν θα διατρέξει κίνδυνο το πλή¬ 
ρωμα του περιπολικού, τα τυχόν άλλα άτομα που επιβαίνουν σ’ αυτό, 
καθώς και οπι πεζοί ή επιβάτες άλλων οχημάτων. 

Όταν το περιπολικό κινείται με σήμα «Γ», επιτρέπεται η χρήση όλων 
των συσκευών ηχητικής και φωτεινής προειδοποίησης, ο οδηγός δεν 
υποχρεούται να τηρήσει τις διατάξεις των άρθρων 12 έως 43 του 
Κ.Ο.Κ. με την παρατήρηση ότι δεν δύναται να διέλθει αντιθέτως σε μο¬ 
νόδρομους ή να μη συμμορφώνεται πρτος τα σήματα που δίνονται από 
τους τροχονόμους. 

Το σήμα «Γ» δίνεται από τον εκφωνητή. Δύναται το πλήρωμα του πε¬ 
ριπολικού οχήματος να κάνει χρήση του σήματος «Γ» αλλά στην περί¬ 
πτωση αυτή αναφέρεται πάραυτα στο κέντρο για την έγκριση. 

Ο εκφωνητής όταν δίνει το σήμα «Β» ή «Γ», σημειώνει τούτο στην οι¬ 
κεία στήλη της «Κάρτας» συμβάντος και παρακολουθεί την έγκαιρη με¬ 
τάβαση του περιπολικού οχήματος στον τόπο που διατάχθηκε. 

Άρθρο 15 

Τμήμα Τεχνικών Μέσων 

1. Το Τμήμα Τεχνικών Μέσων είναι αρμόδιο για το χειρισμό των θε¬ 
μάτων που αφορούν τα οχήματα, τα τηλεπικοινωνιακά μέσα, τα συστή¬ 
ματα συναγερμού, τους ασυρμάτους, τα κυκλώματα κλειστής τηλεόρα¬ 
σης και γενικά όλα τα τεχνικά μέσα και εγκαταστάσεις της Δ.Α.Δ.Α. 

2. Ειδικότερα οι αρμοδιότητες των Γραφείων του ανωτέρω Τμήμα¬ 
τος είναι οι ακόλουθες: 

α. Γραφείο οχημάτων. 

1) Ο προσδιορισμός των αναγκών της Υπηρεσίας σε οχήματα. 

2) Η μέριμνα για τον κατάλληλο εξοπλισμό των οχημάτων. 

3) Η φροντίδα για την εξεύρεση χώρων στάθμευσης των οχημάτων 
και ο καθορισμός των μέτρων ασφαλείας αυτών. 

4) Η αποστολή των οχημάτων στην αρμόδια Τεχνική Επιτροπή, η 
οποία γνωματεύει για την καταλληλότητα αυτών και τις περαιτέρω 
ενέργειες. 

5) Η μέριμνα για τον καταλογισμό ζημιών των οχημάτων. 

6) η κατανομή των οχημάτων και του εξοπλισμού τους στις Αλλαγές 
και η χρέωση και αποχρέωσή τους στους αστυνομικούς οδηγούς. 

7) Η τήρηση μητρώου οδηγών και οχημάτων της Δ.Α.Δ.Α. 

8) Η φροντίδα της συντήρησης, απλύμανσης κλπ. των οχημάτων κα¬ 
θώς και ο έλεγχος του δελτίου καυσίμων. 

9) Η σύνταξη και υποβολή αρμοδίως των δαπανών που αφορούν 
αποκατάσταση ζημιών ή βλαβών των οχημάτων. 

10) Η χορήγησή δελτίων επισκευής για την αποκατάσταση των ζη¬ 
μιών ή βλαβών από τα αρμόδια υπηρεσιακά ή συμβεβλημένα ιδιωτικά 
συνεργεία. 

11) Η εκτέλεση και κάθε άλλης υπηρεσίας που του ανατίθεται με δια¬ 
ταγή του οικείου Τμηματάρχη. 

β. Γραφείο Τηλεπικοινωνιακών Μέσων - Συστημάτων Συναγερμού - 
Κλειστού Κυκλώματος Τηλεοράσεων - Φορητών Ασυρμάτων και Λοι¬ 
πών Τεχνικών Μέσων και Εγκαταστάσεων. 

1) Ο προσδιορισμός των αναγκών της Διεύθυνσης σε ασύρματο και 
ενσύρματο τηλεπικοινωνιακό και λοιπό τεχνικό και επιστημονικό υλικό. 

2) Η μέριμνα για την οργάνωση και λειτουργία των δικτύων ενσύρ¬ 
ματης και ασύρματης επικοινωνίας, του τηλεοπτικού κέντρου, των συ¬ 
στημάτων συναγερμού και των λοιπών τεχνικοεπιατημονικών μέσων 
και εγκαταστάσεων. 

3) Η φροντίδα για την συντήρηση, επισκευή και βελτίωση των προα- 
ναφερομένων. 

4) Η παρακολούθηση των μεταβολών των τηλεφωνικών και τηλεο¬ 
πτικών συνδέσεων. 

5) Η χρέωση και αποχρέωση φορητών σταθμών ασυρμάτων και η 
διακίνησή τους σε συνεργασία με τα αρμόδια Γραφεία των Αλλαγών Πε¬ 
ριπολικών. 

6) Η εκτέλεση και κάθε άλλης υπηρεσίας που του ανατίθεται με δια¬ 
ταγή του Διευθυντή οικείου Τμηματάρχη. 

Άρθρο 16 

Γραφείο Δημοσίων Σχέσεων και Δημοσιευμάτων. 

1. Το Γραφείο Δημοσίων Σχέσεων και Δημοσιευμάτων υπάγεται 
απευθείας στο Διευθυντή της Δ.Α.Δ.Α. 

2. Οι αρμοδιότητες του ανωτέρω Γραφείου είναι οι ακόλουθες:· 
α. Η οργάνωση τελετών, εορτών και λοιπών κοινωνικών και πολιτι¬ 
στικών εκδηλώσεων για την προβολή του έργου της Δ.Α.Δ.Α. 

β. Η οργάνωση της συμμετοχής του προσωπικού της Δ.Α.Δ.Α. σε 
παρελάσεις, εθνικές εορτές και άλλες επετείους και η αντιπροσώπευση 
σε πολιτιστικές και κοινωνικές εκδηλώσεις που οργανώνονται από άλ¬ 
λους φορείς. 

γ. Η μέριμνα για την υλική και ηθική αρωγή του προσωπικού και 
των μελών των οικογενειών τους. 

δ. Η μέριμνα για την ανάπτυξη σχέσεων με συλλόγους, σωματεία και 
οργανώσεις κοινωνικού, μορφωτικού, ςπιστημινικού και πολιτιστικού 
χαρακτήρα. 

ε. Η ανάπτυξη σχέσεων με συλλόγους φίλων της Ελληνικής Αστυνο¬ 
μίας. 

στ. Η μέριμνα για τη διοργάνωση εκθέσεων σχετικών με τη δραστη¬ 
ριότητα της Διεύθυνσης Άμεσης Δράσης Αττικής. 

ζ. Η διεξαγωγή της εθιμοτυπικής αλληλογραφίας της Υπηρεσίας, 
σύμφωνα με τις οδηγίες του Διευθυντηή και η ενημέρωση αυτού για τις 
εθιμοτυπικές παραστάσεις. 

η. Η διοργάνωση εκδηλώσεων για ψυχαγωγικούς σκοπούς, 
θ. Η μέριμνα για την παραλαβή του ελληνικού ημερήσιου και περιο¬ 
δικού τύπου, την αποδελτίωση αυτού και την σύνταξη ειδικού δελτίου 
τύπου. 

ι. Η απάντηση στα δημοσιεύματα του τύπου που αφορούν τη Διεύ¬ 
θυνση. 

ια. Η τήρηση αρχείου δημοσιευμάτων. 

ιβ. Η μέριμνα για την προμήθεια και προβολή·: κινηματογραφικών 
ταινιών και διαφανειών μορφωτικού και πληροφοριακού περιεχομέ¬ 
νου. 

ιγ. Η επιμέλεια της παρουσίασης ραδιοτηλεοπτικών εκπομπών, 
ιδ. η μέριμνα για τη φωτογραφική και ραδιοτηλεοπτική κάλυψη δρα¬ 
στηριοτήτων της Υπηρεσίας. 

ιε. Η ανάπτυξη σχέσεων με ραδιοτηλεοπτικά δίκτυα και η παροχή 
συνδρομής σε τηλεοπτικούς, θεατρικούς και κινηματογραφικούς παρα¬ 
γωγούς σύμφωνα με τις εκάστοτε ισχύουσες διαταγές. 

ιστ. Η τήρηση αρχείου φωτογραφικού και τηλεοπτικού υλικού.· 
ιζ. Η εκτέλεση κάθε άλλης υπηρεσίας που ανατίθεται σ’ αυτό με δια¬ 
ταγή του Διευθυντή. 

ΤΜΗΜΑ Δ’ 

ΤΕΛΙΚΕΣ ΔΙΑΤΑΞΕΙΣ 
Άρθρο 17 

Γενικές απαγορεύσεις. . 

1. Απαγορεύεται η μεταφορά με περιπολικά οχήματα: 
α. Προσώπων χωρίς σοβαρούς υπηρεσιακούς λόγους, 
β. Κρατουμένων από Υπηρεσία σε Υπηρεσία. 


γ. Ασθενών από ή σε κλινική ή νοσοκομείο ή άλλο νοσηλευτικό 
ίδρυμα. 

δ. Ψυχασθενών. 

ε. Ασθενών, που προκαλούν υπόνοιες ότι πάσχουν από λοιμώδη ή 
άλλη μεταδοτική νόσο. 

στ. Χρηματαποστολών. 

ζ. Αλληλογραφίας, πραγμάτων ή αντικειμένων, μη σχετιζομένων 
προς τη Διεύθυνση Άμεσης Δράσης Αττικής. 

2. Σε εξαιρετικές περιπτώσεις που κρίνεται αναγκαία η μεταφορά' 
των ανωτέρω προσώπων ή πραγμάτων, μπορεί να επιτραπεί αυτή μετά 
από έγκριση του Διευθυντή της Δ.Α.Δ.Α. 

Άρθρο 18 

Συνεργασία προσωπικού. 

1. Τα πληρώματα των περιπολικών οχημάτων συνεργάζονται αρμο¬ 
νικά με τις λοιπές αστυνομικές Υπηρεσίες, οι μεταξύ τους σχέσεις ρυθμί¬ 
ζονται από τις εκάστοτε διαταγές της προϊσταμένης Υπηρεσίας και διέ- 
πονται πάντοτε από πνεύμα πειθαρχίας, συναδελφικής αλληλεγγύης και 
συνεργασίας, όρων αναγκαίων για την επίτευξη του επιδιωκομένου κοι¬ 
νού σκοπού. 

2. Τα πληρώματα των περιπολικών οχημάτων μεταφέρουν στις 
Υπηρεσίες Ασφάλειας, Τροχαίας, Αγορανομίας και Αστυνομικά Τμή¬ 
ματα κατά λόγο αρμοδιότητας, τα άτομα που συλλαμβάνουν ή προσά¬ 
γουν ως ύποπτα τέλεσης εγκλημάτων, σύμφωνα με τις εκάστοτε ισχύ- 
ουσες διατάξεις. 

3. Η ευθύνη των πληρωμάτων για τα συλλαμβανόμενα και προσαγό- 
μενα άτομα, εξαντλείται με την παράδοση αυτών στον Αξιωματικό 
Υπηρεσίας της κατά τόπο και καθ’ ύλη αρμοδίας αστυνομικής Αρχής, 
την αναφορά σ’ αυτόν της αιτίας προσαγωγής ή σύλληψής τους και τη 
σύνταξη των τυχόν αναγκαίων ανακριτικών εκθέσεων. 

4. Τα Αστυνομικά Τμήματα ή άλλες αστυνομικές Υπηρεσίες φρου¬ 
ρούν τα σταθμευμένα στους χώρους ευθύνης τους περιπολικά οχήματα, 
σύμφωνα με τις εκάστοτε ισχύουσες διαταγές. 

5. Τα Αστυνομικά Τμήματα και τα Τμήματα Αγορανομίας και Τρο¬ 
χαίας οσάκις διαθέτουν επανδρωμένα περιπολικά οχήματα για εκτέ¬ 
λεση υπηρεσίας υποχρεούνται να γνωστοποιούν στο Κέντρο της 
Δ.Α.Δ.Α., το χρόνο που θα εκτελέσουν υπηρεσία, τον τομέα που θα κινη¬ 
θούν, καθώς και τον Κωδικό κλήσης τους, σύμφωνα με τις ισχύουσες 
κάθε φορά διαταγές. 

Άρθρο 19 

Ρύθμιση λεπτομερειών. 

Λεπτομέρειες που θα προκόψουν κατά την εφαρμογή της παρούσας 
ρυθμίζονται με διαταγή του Αρχηγού της Ελληνικής Αστυνομίας. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Αθήνα, 28 Δεκεμβρίου 1990. 

Ο ΥΠΟΥΡΓΟΣ 

ΙΩΑΝΝΗΣ ΒΑΣΙΛΕΙΑΔΗΣ 

-♦- 

Αριθ. 8231 (5) 

Διενέργεια υποχρεωτικού αναδασμού τμήματος Αγροκτήματος Παλιο- 

χωρίου. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις του Ν. 674/77. 

2. Τα αριθ. 2961/90 και 3180/90 έγγραφα του Τμήματος Εγ¬ 
γείων Βελτιώσεων της Νομαρχίας μας με τα οποία προτείνεται η διε¬ 
νέργεια υποχρεωτικού Αναδασμού σε τμήμα του αγροκτήματος Πα- 
λαιοχωρίου στο οποίο εκτελείται αρδευτικό έργο, αποφασίζουμε: 

Νά γίνει υποχρεωτικός αναδασμός σε τμήμα του αγροκτήματος πα- 
λαιοχωρίου, έκτασης 1.150 στρ. περίπου και με τοπογραφικό Συνερ¬ 
γείο του Γραφείου Τοπογραφικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γρεβενά, 3 Δεκεμβρίου 1990 
Ο Νομάρχης 

Γ. ΚΑΤΣΩΧΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΕΣ.ΤΤ 44485 (6) 

Υπαγωγή του προσωπικού του Πνευματικού Κέντρου Δήμου Πολίχνης 
στις διατάξεις του Α' μέρους του Ν. 188/81. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την αριθ. ΕΣ. 44485/90 απόφαση του Νομάρχη Θεσσαλονίκης, 
εκδόθηκε μετά από σύμφωνη γνωμοδότηση του Υπηρεσιακού Συμβου¬ 
λίου άρθρου 14 Ν. 1586/86, υπάγεται το προσωπικό του Πνευματικού 
Κέντρου Δήμου Πολίχνης στις διατάξεις του Α' μέρους του Ν. 188/81 
επειδή συντρέχουν οι νόμιμες προϋποθέσεις. 

Θεσσαλονίκη, 10 Δεκεμβρίου 1990 


Με εντολή Νομάρχη 
Ο Προϊστάμενος 
Ν. ΠΑΡΙΤΣΗΣ 



Αριθ. 15583 ' (7) 

Κύρωση κτηματικών στοιχείων αναδασμού αγροκτήματος Οθωμανι- 
. κού (Τμήμα) Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Την Γ/10514/27.11.1986 απόφαση Νομάρχη Καρδίτσας που 
εγκρίνει τη διενέργεια εκούσιου^ αναδασμού για το αγρόκτημα Οθωμα¬ 
νικού (Τμήμα) Καρδίτσας. 

3. Το Τ/2193/19.11.1990 έγγραφο του Γραφείου Τοπογραφικής 
καρδίτσας, που θα διαβιβάζει ηλεγμένα κτηματολογικά στοιχεία ανα¬ 
δασμού αγροκτήματος Οθωμανικού (Τμήμα) Καρδίτσας, αποφασί¬ 
ζουμε: 

Κυρώνουμε τα κτηματολογικά στοιχεία του νέου κτηματικού καθε¬ 
στώτος που διαμορφώθηκε με τον αναδασμό το έτος 1989 στην κτημα¬ 
τική περιοχή του αγροκτήματος Οθωμανικού (Τμήμα) Καρδίτσας όπως 


αυτό απεικονίζεται στους συνταχθέντες από την επιτροπή αναδασμού 
κτηματικούς πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 18 Δεκεμβρίου 1990 

Ο Νομάρχης 
ΣΟΛΩΝ ΚΑΤΣΙΚΗΣ 



Αρι θ. Ε.Κ, 93 (8) 

Ίδρυση Ανώνυμης Χρηματιστηριακής Εταιρείας με την επωνυμία «Ν. 
ΧΡΥΣΟΧΟΪΔΗΣ ΧΡΗΜΑΤΙΣΤΗΡΙΑΚΗ Α.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 «Τροποποίηση της νομοθεσίας για τα Χρηματι¬ 
στήρια Αξιών και άλλες διατάξεις». 

2. Την από 8.8.1990 αίτηση της Εταιρείας. 

3. Την εισήγηση του X. Σπανού, αποφασίζει ομόφωνα: 

Παρέχει την άδειά της για την ίδρυση και λειτουργία της Ανώνυμης 

Χρηματιστηριακής Εταιρείας με την επωνυμία «Ν. ΧΡΥΣΟΧΟΪΔΗΣ 
ΧΡΗΜΑΤΙΣΤΗΡΙΑΚΗ Α.Ε.», με μετοχικό κεφάλαιο 200 εκατ. δρχ. 

Το πρώτο Διοικητικό Συμβούλιο της Εταιρείας θα συγκροτηθεί από 
τους κατωτέρω: 

“Χαράλαμπο Σεπεντζή 
Γεώργιο Χρυσοχοΐδη 
Παναγιώτη Μπαλτάκο 
Πάνο Παπανδρέου 
Δέσποινα Χρυσοχοΐδη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 β 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤΘΒ 

λειτουργούν καθημερινό από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Η ετήσια συνδρομή είναι: 


α) Για το Τεύχος Α' 

β) 

» 

» 

» 

Β' 

Υ) 

» 

» 

» 

Γ 

δ) 

» 

» 

» 

Δ' 

ε) 

» 

» 

» 

Αναπτυξιακών Πράξεων 

στ) 

» 

» 

» 

Ν.Π.Δ.Δ. 

ζ) 

» 

» 

» 

ΠΑΡΑΡΤΗΜΑ 

η) 

» 

» 

» 

Δελτ. Εμπ.& Βιομ. Ιδ. 

θ) 

» 

» 

» 

Αν. Ειδικού Δικαστηρίου 

ι) 

» 

» 

» 

Α.Ε. & Ε.Π.Ε. 

ια) Για όλα τα Τεύχη 


8.500 
12.500 

5.000 

12.000 

9.500 
5.000 
3.000 
6.000 

1.500 
25.000 
55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠ0ΓΡΑΦ Ε, 0 


















